text:
Фото:
Өфө Рәсәйҙең иң көслө бокссыларын ҡабул итәсәк
Фото:
— Өфө Рәсәйҙең иң көслө бокссыларын күрәсәк, — был турала «Башинформ» агентлығында үткән матбуғат конференцияһында Рәсәй Бокс федерацияһы вице-президенты Дмитрий Лунев белдерҙе.
Матбуғат конференцияһы Өфөлә 22-30 апрелдә үтәсәк ир-егеттәр араһындағы Рәсәйҙең бокс буйынса чемпионатына арналды.
— Баштараҡ ил чемпионатын Чеховта үткәреү планлаштырылғайны, әммә форс-мажор сәбәптәр арҡаһында ойоштороусылар уны унда үткәреүҙән баш тартты. Заявка биргән Волга буйы һәм Урал ҡалалары араһында Өфө лә бар ине һәм беҙ һеҙҙең ҡаланы һайланыҡ, сөнки Башҡортостанда бокс ярайһы популяр, йәнә Өфө чемпионат үткәреү өсөн бик яҡшы шарттар тәҡдим итте, – тип дауам итте һүҙен Дмитрий Валерьевич. – Бында Рәсәйҙең иң яҡшы бокссылары – Федераль округтар еңеүселәре, Рәсәй беренселеге чемпиондары һәм призерҙары, илдең ир-егеттәр рейтингыһында иң көслөләре сығыш яһаясаҡ.
Луневтан тыш брифингыла БР йәштәр сәйәсәте һәм спорт министры урынбаҫары Вячеслав Чернов, Өфөнөң Спорт саралары идаралығы начальнигы Александр Ефимов, «Динамо» физкультура-спорт йәмғиәте рәйесенең беренсе урынбаҫары Рәмил Нәбиев, Башҡортостандың бокс буйынса йыйылма командаһы баш тренеры Рим Бәширов ҡатнашты.
Рәсәй чемпионатында ун ауырлыҡ категорияһында 160-тан ашыу спортсы ҡатнашасаҡ. Был турнир – быйыл ноябрҙә Баҡыла үтәсәк донъя беренселегенә һайлап алыу туры ла.
— Турнирҙа Башҡортостандың дүрт спортсыһы сығыш яһаясаҡ, — тип хәбәр итте баш тренер Рим Бәширов. – Улар – иң көслөләре. Икәүһе Рәсәй йыйылма командаһына ингән – 60 кг категорияһында Леонид Костылев һәм иң ҙур ауырлыҡ категорияһында сығыш яһаусы Нияз Фәйзуллин. Бынан тыш, беҙҙең тағы ике перспективалы бокссыбыҙ бар Данис Латыпов (Федераль округта еңде) һәм Тимур Худоян.
Өфө чемпионаты Олимпиада исемлегенә инеү өсөн дә мөһим – һәр ауырлыҡта иң яҡшы дүртәү 2012 йылда Лондонға барыуға дәғүә итәсәк. Бынан тыш, Баҡылағы чемпионатта ла, көҙгөһөн Европа турнирында ла илдең йыйылма командаһына һайлап алыуҙар барасаҡ.
Рәсәй чемпионаты-2011 «Динамо» спорткомплексында үтәсәк. Уны ойоштороу менән БР Бокс федерацияһы һәм БР Йәштәр сәйәсәте һәм спорт министрлығы менән берлектә Спорт саралары идаралығы шөғөлләнә.
Чемпионатта матбуғат үҙәге эшләйәсәк, һәр төрлө конкурстар һәм лотереялар ойоштороласаҡ. Сувенир продукцияһы ла спорт коллекциялары һөйөүселәрен көтә. Атап әйткәндә, ойоштороусылар чемпионат талисманы — бокссы һыуһар һынын вәғәҙә итә.


c: text/html

text:
- Подробности
- Просмотров: 512
ГОРМОНДАР (гр. hormao — ҡуҙғытам, хәрәкәткә килтерәм), органик тәбиғәтле биологик актив матдәләр. Кеше һәм хайуан Г. уларҙы эшләп сығарған эске секреция биҙҙәре (гипоталамус, гипофиз, бөйөр өҫтө, енес һ.б.), химик тәбиғәте (стероид, аҡһым-пептид, аминокислоталар, политуйындырылмаған май к‑талары сығарылмалары), функцияһы (анаболик, катаболик, ҡанда шәкәр кимәлен, һыу-электролит алмашыныуын көйләү һ.б.), гумораль тәьҫир итеү тибы (үҙ эндокрин, пара-, изо-, нейро-, аутокрин) б‑са классификациялана. Матдәләр алмашыныуына һәм пролиферация, үҫеү, дифференциация процестарына һәм организмдың төрлө күҙәнәктәре функцияһына йоғонто яһай; Г. тәьҫир итеү һайлаусанлығына “күҙәнәк-сәптәрҙә” генетик билдәләнгән аҡһым-рецепторҙар булыуы сәбәпсе. Гормональ регуляцияның боҙолоуы эндокрин ауырыуҙарға — шәкәр диабетына, гипотиреозға (Г. етешмәгәндә), боғаҡҡа, акромегалия синдромына (Г. артыҡ булғанда) һ.б. килтерә. Г. хайуандарҙың эске секреция биҙҙәрен экстракциялау йәки фармацевтика пр‑тиеларында, ғилми-тикшеренеү учреждениеларында химик синтез юлы м‑н алына. Респ. дауалау-иҫкәртеү учреждениеларында Г. терәк‑хәрәкәт аппараты ауырыуҙарын, бронхиаль астманы һ.б. дауалағанда ҡулланыла (ҡара: Гормонотерапия). 20 б. 90‑сы йй. башынан Медицина университетында терминаль хәл, стресс барлыҡҡа килеүҙә — адреналиндың (Л.Т.Иҙрисова, Д.Ә.Йәнекәев, С.Ә.Йәнекәева һ.б.), нейрохирургик ауырыуҙарҙы операцияға әҙерләүҙә — кортизондың (Р.Ә.Вәлишин, Ә.Ф.Ҡурамшин, Ш.М.Сафин һ.б.), виталь функциялар боҙолғанда — преднизолондың (Ә.Б.Бәкеров, М.М.Фазлыев, Р.Р.Фәрхетдинов һ.б.), ш. уҡ шәкәр диабетын дауалағанда — инсулин (Г.Ғ.Байбурина, Д.Р.Ваһапова, Т.В.Моругова һ.б.), боғаҡ ауырыуы булғанда тиреоид Г. (М.Ш.Кашаев, И.Ф.Мөхәмәтйәнов, С.В.Фёдоров, Ә.А.Хәмитов) ҡулланыуҙың әһәмиәте өйрәнелә. Аграр университетта хайуандар ҡанында тиреоид Г. миҡдары (сусҡа балалары рационында төрлө күләмдә йод, тиоцианат, перхлорат һ.б. булғанда), хайуандар үрсемлелегенең ҡалҡан биҙе активлығына бәйлелеге (С.Н.Әүхәтова һ.б.) тикшерелә. Шулай уҡ ҡара: “Иммунопрепарат”, Фитогормондар.
Ф.Х.Камилов
Тәрж. Г.Ҡ.Ҡунафина

robotstxt: allowed

filter: keep


text:
Ожмах утрауында бер кинәнеп…29-04-2015, 01:10 // Мәҙәниәт һәм әҙәбиәт // Баҫып сығарырға
Замандашым Марат Әминевтең “Ожмах утрауы” тигән йыйынтығын уҡып сыҡҡас, бар икән әле Ерәнсәләр, тип ҡыуанып ҡуйҙым. Ә ҡыуаныс менән уртаҡлашыу фарыз. Бүлешкәндә ул арта ғына, тиҙәр. Йыйынтыҡҡа алты тиҫтәгә яҡын ҡыҫҡа, тос сатирик һәм юмористик хикәйә тупланған. Яҙыусының заманына, кешеләргә, уларҙың үҙ-ара мөнәсәбәттәренә, йырып сыҡҡыһыҙ мәсьәләләренә лә шәхси ҡараш «призма»һы бар.
Йыйынтыҡҡа исем биргән “Ожмах утрауы” хикәйәһендә социаль, әхлаҡи-этик, ижтимағи проблемалар бергә килеп төйнәлә. Заман сиренә әйләнгән “тир түкмәйенсә аҡса табыу” әҫәрҙең сюжет ебен һүтеп ебәрә лә, ләкин автор уны уҡыусы уйламаған тарафҡа бора. Хикәйәнең геройы Хәйернас Ҡарлы ауылында үҙе – баш, үҙе – түш. Бер генә сара ла, ваҡиға ла уның ҡарамағынан тыш үтмәй. Хатта ауылдың күҙе лә, ҡолағы ла тиергә мөмкиндер. Шуға ла баш ҡаланан үҙен фольклор йыйырға килеүсе тип танытҡан Джон да тап уға туҡтала. Район етәкселеге ауылдарҙы үҫтереү өсөн инвесторҙарҙы йәлеп итеү мәсьәләһен ҡабырғаһы менән ҡуйғас, ауыл башлығы Джон йөҙөндә ошо ҡотҡарыусыны абайлай. Ә Джон лотереяға 1 миллион доллар отҡан кешене эҙләп юлыҡҡан был төбәккә. Тап ошо ҡапма-ҡаршылыҡлы хәл динамик сюжетты күҙ алдына баҫтыра, ҡыҙыҡлы ваҡиғаларҙы теүәлләй. Ләкин лотерея билетын Хәйернас ауылдашы Хәбилә ҡарсыҡҡа бүләк иткән була. Миллион долларлыҡ билеттың осо табылмай ҙа табылмай. Хыялда балҡыған “миллион доллар” һәр береһенең күңелен йылытмай, ә ғәҙәттән тыш ғауғаға ғына сәбәпсе була. “Ҡарлы ауылының иң ялҡауы” исеменә лайыҡ булған Тәлғәттән башлап район етәксеһе Ҡаҙый Яфаевичҡа тиклем барыһы ла был сылбырҙа хәрәкәткә килә, “үҙ өлөшөн алып” ҡалырға, ҡул йылытырға, мөһим эштәрҙе атҡарырға ынтыла. Полиция капитаны Сәлим Ғәлимовҡа наркотиктар ташыу, уны һатыу менән шөғөлләнгән енәйәтсел төркөмдөң эҙенә төшөүгә лә ярҙам итә лотерея. “Ожмах утрауы” Ҡарлыла тип сапҡан кешеләрҙең ауыҙы ғына бешә. Тап ошо аҙым һәм яҙыусы тапҡан алым бот сабып көлөргә мәжбүр итә лә.
Марат ғәҙәти тормоштағы һәр күренештең, ваҡиғаның беҙ күреп өйрәнгән яғын түгел, ә бөтөнләй яңы яҡтарын асып бирә. Уҡыусы “Минең менән дә шулай булғайны бит!” тип оялып киткән осраҡтар ҙа етерлек. “Йомшаҡ”, “Кәңәшмә” юморескаларында авторҙың һөнәри ҡарашы, журналист тормошоноң мәрәкәле яҡтары төп урынды биләй. Ғөмүмән, беҙҙең тормошта етәксе һәм ябай эшсе араһындағы мөнәсәбәттәр ҡатлы-ҡатлы, аҡыл менән аңлап бөтмәгән осраҡтар ҙа юҡ түгел. “Башлыҡ ҡотлауы”нда йәмғиәттәге типик күренеш ил башлығының сығышына бәйле булһа, “Белгес”тә ялағайлыҡ мәсьәләһе ҡабырға менән тора. Заманыбыҙҙың бихисап мәшәҡәттәре кешеләрҙең үҙ-ара мөнәсәбәттәренә лә бәйләнгән. “Дауаландым”, “Йылмайыу хаҡы”, “Ҡоҙоҡ”, “Пенсионер” хикәйәләрен уҡып берсә көләһең, берсә илар сиккә етәһең. Барыһында ла законыбыҙға хас күренештәр, ваҡиғалар. Сатирик яҙыусы бер нәмәгә лә битараф түгел. «Һуған», «Осрашыу» хикәйәләрендәге төп геройҙың бер ҡатлы, үтә лә ябай булыуы һағайтып ҡына ҡуя, ләкин автор тап шуның аша көлдөрә лә.
Марат сатирик деталдәрҙе ваҡиғанан, күренештән, ябай һүҙҙән, хатта ым-ишаранан да таба ала. Уларҙы тормошсан һүрәтләү өсөн йәнәшәлек, әйләнмәле композицион алымдарын оҫта уйната. Эйе, эйе, уйната.
Автор “Ғәжәп хәлдәр” тигән баш аҫтындағы яҙмаларында ла ысынбарлыҡтың аяуһыҙ биттәрен генә түгел, ә сәстәр үрә торорлоҡтарын һайлап алған. Быларҙан һуң йылмайып ҡына ҡалмайһың, йоҙроҡтарҙы төйнәп башҡа шап иттереп сәпәйһең. Ни эшләйһең, аптырарлыҡ та, аптырамаҫлыҡ та ғәжәп осорҙа йәшәйбеҙ бит!
Марат Әминевтең тәүге китабы “Хикмәтле төш” тип атала. Яҙыусы заманыбыҙҙың ысынбарлығына төш аша ҡарап йылмая, көлдөрә ине. Хәҙер ул төш кенә күрмәй, ә уҡыусыһын ергә төшөргән. Ниндәй ергә бит әле?! Ожмахтан ғына торған утрауҙа уҡыусылар кинәнеп, йылмайып, рәхәтләнеп көлөп кенә йәшәй ала. Был хыял түгел, бары ҡулға М. Әминевтең “Ожмах утрауы”н ғына алырға кәрәк.


text:
Демографик күрһәткестәр макроиҡтисади индикаторҙарға ҡарағанда, күберәк йәмәғәт үҫешенең кимәле хаҡында һөйләй – Рөстәм Хәмитов
ӨФӨ, 2014 йыл, 30 октябрь. /«Башинформ» мәғлүмәт агентлығы, Арина Рәхимҡолова/.
Башҡортостан Президенты Рөстәм Хәмитов БР Дәүләт Йыйылышына үҙенең йыллыҡ Мөрәжәғәтнамәһендә төбәктә демографик хәлдең яҡшырыуын билдәләне.
— Һуңғы йылдарҙа республикала демографик хәл яҡшыра: тыуым арта, үлем осраҡтары кәмей. Халыҡтың тәбиғи үҫеше күҙәтелә, ғүмер оҙонлоғо арта. Демографик күрһәткестәр ҡайһы ваҡыт макроиҡтисади индикаторҙарға ҡарағанда, күберәк йәмәғәт үҫешенең кимәле хаҡында һөйләй, — тине Рөстәм Хәмитов. Республика етәксеһенең әйтеүе буйынса, бер ил халҡының үҫешенә төрлө факторҙар йоғонто яһай, уларҙың араһында иң мөһимдәре – медицина хеҙмәтләндереүе, сифатлы торлаҡ һәм аҙыҡ-түлек менән тәьмин ителгәнлек, социаль яҡлауҙы ойоштороу, сәләмәт йәшәү рәүешен пропагандалау, социаль оптимизм.
— Республика Хөкүмәте ошо бөтә йүнәлештәр буйынса маҡсатлы эш алып бара, — тип билдәләне Башҡортостан Президенты.


text:
- Подробности
- Просмотров: 191
СӘСӘТМӘ, б ы у м а й ү т ә л, кешененең киҫкен инфекцион ауырыуы. С. тыуҙырыусы — Bordetella (Hаemophilus) pertussis бактериялары, тышҡы мөхиттә тотороҡһоҙ, дезинфекциялау саралары, ҡояш нурҙары һ.б. тәьҫирендә үлә. С. яңы тыуған һәм мәктәпкәсә йәштәге балалар тиҙ бирешеүсән. Һауа аша йоға. Ауырыуҙың үҫеше иммунитеттың барлығынан һәм көсөргәнешлегенән тора. С. типик һәм типик булмаған формаға бүленә. Сәсәтмә таяҡсалары тын юлдары эпителийының лайлалы тиресәһе шешеүенә килтерә һәм ҡан тамырҙары системаһына үтеп ингән токсиндар бүлеп сығара. Инкубация осоро — 7—14 көн. Төп симптомдары: башланған ваҡытта — киҫкен респиратор вирус инфекцияһының клиник билдәләре, 2—15 көндән үҙенсәлекле тартышып һыҙғырып тын алыулы (реприз) ныҡлы өйәнәк рәүешендәге спазмалы йүтәл килеп сыға, ул үпкә вентиляцияһының, ҡан әйләнешенең дөрөҫ эшләмәүенә һәм кислород етешмәүенә булышлыҡ итә. Диагностика өсөн эпидемиологик анамнез, клиник һәм лаб. (лайла бактерияларын сәсеү, иммуннофермент анализ) тикшеренеүҙәр һөҙөмтәләре ҡулланыла. Дауалау: медикаментоз (үҙенсәлекле иммуноглобулин, антибиотиктар, антигистамин, нейролептик, седатив препараттар һ.б.), кислород терапияһы һ.б. Ихтимал булған өҙлөгөүҙәр: тын алыу туҡталышы (апноэ), пневмония, ателектаз, энцефалит. Үҙенсәлекле профилактика сараһы булып комплекслы адсорбциялаусы сәсәтмә‑дифтерия‑столбняк (АСДС) вакцинаһы составына ингән сәсәтмә антигены ярҙамында иммунитетты күтәреү тора. Башҡортостанда 100 мең кешегә С. м‑н ауырығандар түбәндәгесә теркәлгән: 2007 й. — 2,67; 2009 — 0,74; 2011 — 0,93. Республикала С. үҙенсәлекле профилактикалау өсөн препараттар уйлап сығарыу б‑са фәнни тикшеренеүҙәр 20 б. 50‑се йй. алып Өфө вакциналар һәм сывороткалар ҒТИ‑нда (ҡара: “Иммунопрепарат”) башлана, 1957 й. — сәсәтмә вакцинаһы, 1958 й. — ҡушылған препараттар әҙерләү өсөн сәсәтмә суспензияһы, 1964 й. АСДС вакцинаһы етештереү ойошторола (Я.С.Нейштадт һ.б.), 1982 й. АСДС вакцинаһында сәсәтмә компонентын етештереү технологияһы камиллаштырыла (В.Д.Смирнов, В.В.Сперанский һ.б.), 1995 й. адсорбцияланған сәсәтмә анатоксины уйлап табыла, 1998 й. донъяла тәүге тапҡыр сәсәтмәгә ҡаршы антитоксик иммуноглобулин уйлап сығарыла, етештереүгә һәм дауалау практикаһына индерелә (В.П.Головин, Смирнов, Р.Ә.Һөйөндөкова һ.б.).
В.Б.Егоров, Н.А.Поспеева
Тәрж. Г.А.Миһранова


text:
Мөхәмәтхәнәфиәнән таралғанбыҙ
Бынан ун йыл самаһы элек Аҙналы ауылында Шәжәрә байрамында ҡатнашып, үҙебеҙҙең – Канафиндарҙың шәжәрәһен төҙөү хыялы барлыҡҡа килде. Беҙҙең атай сығышы менән Аҙналы ауылынан.
Тәүҙә Өфө архивына мөрәжәғәт иттек. Шәжәрәне ике йылға яҡын эшләнеләр. Ярай әле, архивҡа бәйле кешеләр үҙебеҙҙең Шығай ауылы яғынан: Тимур һәм Нур Мохтаровтар үҙҙәренең ун ете быуынын (яңылышмаһам) тапҡан. Улар архивтан беҙгә биш быуын олатай-өләсәйҙәрҙе барлап бирҙе.
Ир яғынан ғына туғандарҙы табып, шәжәрә төҙөүгә риза түгелмен. Әсәйҙәр ҙә беҙгә ҡанын биреп, ҡарынында туғыҙ ай йөрөтә. Шуға күрә башҡорт әсәй яғынан да шәжәрә төҙөргә тейештер. Мөхәмәтхәнәфиәнән киткән Канафиндарҙың барыһын да - ҡатын-ҡыҙ һәм ир-егет яғынан бөгөнгө көнгә тиклем теүәлләнем. Мөхәмәтхәнәфиә олатайҙан тыуған дүрт улының балалары хәҙер 260-тан ашыу.
Ике олатайҙың тере булған балаларынан иң ололары – Марат Ишбулды улы һәм Хәниф Хәсән улы Канафиндар исемдәре, ҡасан тыуған һәм үлгән йылдары тураһында һѳйләне, шунан сығып, шәжәрә төҙөнөм.
Шәжәрәне ҡалала баннер итеп эшләтеп алдым.


text:
Рөстәм Хәмитов Шарджда ҡулға алынған күп балалы әсәне Башҡортостанға ҡайтарыу мәсьәләһен шәхси контроленә алды
Шардж ҡалаһында (Берләшкән Ғәрәп Әмирлектәре) ҡулға алынған Гүзәл Иҙрисованы Башҡортостанға ҡайтарыу мәсьәләһен Башҡортостан Президенты Рөстәм Хәмитов шәхси контроленә алды.
Хәтерегеҙгә төшөрәйек, Талбазы ҡасабаһында йәшәүсе Гүзәл Иҙрисова ноябрь башында туристик путевка буйынса Шарджға юллана. Долларҙы урындағы валютаға алмаштырыу пунктында уны, ялған аҡса һатыуҙа йәки индереүҙә ғәйепләп, ҡулға алалар.
Гүзәлдең туғандары әйтеүенсә, урындағы магазиндарҙа әйбер алыу өсөн ул долларҙарҙы урындағы валютаға алмаштырырға ниәтләй. Аҡсаны тикшергәс, кассир полиция саҡырта. Ҡатынды ялған аҡса менән эш иткәне өсөн ҡулға алалар. Уны ҡайҙан алыуын Гүзәл аңлата алмай. Әле ул отелдә йәшәй, әммә уны ташлап китә алмай.
Талбазыла әсәне биш балаһы көтә. Былтыр Гүзәлгә «Әсәлек даны» миҙалы тапшырылғайны.
Был мәсьәләне Башҡортостан Президенты Рөстәм Хәмитов шәхсән үҙе контролдә тота. Башҡортостан Президентының ҡушыуы буйынса ғаиләгә психологик һәм социаль ярҙам күрһәтелә. Ғаиләһе аҡсаға мохтаж түгел, тип ғаилә башлығы матди ярҙамдан баш тартты.
Башҡортостан Президенты Хакимиәте хеҙмәткәрҙәре Рәсәйҙең Дубайҙағы Генераль консуллығы вәкилдәре менән бәйләнешкә инде. Генераль консул эште ҡарауҙы тиҙләтеү юлламаһы менән Шардждың генераль прокуроры Маджад Аль-Омрани менән осрашты һәм Гүзәл Иҙрисованың эшен ҡарауҙы тиҙләтеүҙе һорап мөрәжәғәт итте. Консуллыҡ хеҙмәткәрҙәре Гүзәл Иҙрисова менән даими бәйләнештә һәм уға бөтә яҡлап ярҙам күрһәтә, тип хәбәр иттеләр республика башлығының мабуғат хеҙмәтенән.


text:
Баш ҡалала 33-сө поликлиниканың яңы филиалы асылдыФото: Андрей Старостин
Баш ҡалала 33-сө поликлиниканың яңы филиалы асылды
Баш ҡалала 33-сө поликлиниканың яңы филиалы асылдыФото: Андрей Старостин
Өфөнөң 33-сө поликлиникаһы Парк урамы, 8 адресы буйынса яңы филиалын асты, ул 30 меңдән ашыу кешене хеҙмәтләндереүгә иҫәпләнгән.
— 30 меңгә яҡын пациенттарыбыҙҙың 10 меңдән ашыуы – пенсионерҙар, — тине филиалдың баш табибы Эльза Сыртланова. – Дауалау учреждениеһы бер сменаға 400 кешене хеҙмәтләндереүгә иҫәпләнгән. Штатта – 25 табип. 12 терапия бүлексәһенән тыш, бында офтальмолог, отоларинголог, хирург, невролог, эндокринолог, эндоскопист бүлмәләре лә йыһазландырылған. Бынан тыш, филиалда физиотерапия бүлеге эшләйәсәк, физкультура дәрестәре ойоштороласаҡ, йәғни пациенттар дауалауҙың барлыҡ төп йүнәлештәре буйынса хеҙмәтләндереләсәк.
Филиал кәрәкле компьютер техникаһы менән йыһазландырылған. Табипҡа күренеү өсөн телефон аша ла, шулай уҡ интернет ярҙамында ла яҙылырға була.
Социаль әһәмиәтле объектты асыу тантанаһында Башҡортостан Хөкүмәте вице-премьеры Фидус Ямалетдинов, БР һаулыҡ һаҡлау министры Георгий Шебаев, Өфө хакимиәте башлығы Ирек Ялалов ҡатнашты.
Дауалау учреждениеһы элекке магазин бинаһында урынлашҡан. Уға капиталь ремонт үткәреү һәм ҡайтанан планлаштырыуға ҡала бюджетынан 24 миллион һум аҡса бүленгән.
Яңы бүлек – 33-сө ҡала поликлиникаһының алтынсы филиалы. Дауалау учреждениеһы дүшәмбе, 27 февралдә эшләй башлаясаҡ.


text:
Бангладеш
Бангладе́ш Халыҡ Республикаһы (бенг. গণপ্রজাতন্ত্রী বাংলাদেশ), Бангладе́ш (бенг. বাংলাদেশ [ˈbaŋlad̪eʃ]) — Көньяҡ Азиялағы дәүләт. Халыҡ һаны — 142 миллион кеше (2010 йыл). Территорияһы — 144 000 км². Баш ҡалаһы — Дакка. Дәүләт теле — бенгал теле. Унитар дәүләт, парламент республикаһы. Мьянма менән сиктәш өлөшөн һәм, Бенгал ҡултығын иҫәпкә алмағанда, бөтә периметры буйлап Һиндостан менән уратып алынған. Халыҡтың 88%-ы ислам динен тота. Хәҙерге Көнбайыш Бенгал һинд штаты менән Бенгалия иле тигән этнолингвистик регионға берләшкән. Бангладеш һүҙе «Бенгалия иле» тигәнде аңлата.
Төбәк «Көнсығыш Пакистан» исеме менән яңы төҙөлгән Пакистан дәүләтенә кергәндә, Бенгал һәм Һиндостандың 1947 йылда бүленеүе ваҡытында, сиктәре билдәләнә. Ул ваҡытта «Көнсығыш Пакистан» "Көнбайыш Пакистан"дан 1600 км-ға һуҙылған сик менән айырылған булған. Сәйәси һәм тел дискриминацияһы, иҡтисади яҡтан ҡыҫыу Пакистанға ҡаршы күтәрелештәргә килтерә. 1971 йылда бойондороҡһоҙлоҡ өсөн һуғыш һөҙөмтәһендә, Бангладеш үҙаллылыҡ иғлан итә. Үҙаллылыҡ алған йәш дәүләткә аслыҡ, тәбиғәт катаклизмдары, ярлылыҡ, сәйәси тотороҡһоҙлоҡ һәм хәрби бәрелештәр аша үтергә тура килә. Демократик институттарҙы кире тергеҙеү 1991 йылда ғына, сәйәси көрәш тынғас һәм иҡтисади үҫеш башланғас мөмкин була.
Бөгөн Бангладеш донъяуи демократик дәүләт булып һанала.
Халыҡ һаны буйынса Бангладеш доньяла һигеҙенсе, территорияһы буйынса туҡһан икенсе урында тора. Ул халыҡ иң тығыҙ урынлашҡан, ярлылыҡ дәрәжәһе юғары булған дәүләттәр исемлегенә инә.
Һылтанмалар[үҙгәртергә | вики-тексты үҙгәртергә]
- Бангладеш Open Directory Project (dmoz) һылтанмалар каталогында.
- Бангладеш страдает от наводнений
- ↑ Constitution of Bangladesh, Part V, Chapter 1, Article 66; University of Minnesota, retrieved: 2010-08-28
- ↑ Предварительные результаты переписи 2011 года
- ↑ 3,0 3,1 ЦРУ (2010)


text:
Башҡортостан профсоюздары иң яҡшы Студент яҙы символына конкурс иғлан итте
Башҡортостан Республикаһы Профсоюздар федерацияһы Башҡортостандың юғары уҡыу йорттары студенттары араһында «Студент яҙы — 2011» 41-се ижади фестиваленең иң яҡшы символына конкурс иғлан итте.
Конкурс Рәсәй Федерацияһы Халыҡ мәғарифы һәм фән хеҙмәткәрҙәре профсоюзының республика ойошмаһы, шулай уҡ Башҡортостан Республикаһы Юғары уҡыу йорттары ректорҙары советы ярҙамында үткәрелә. Быйылғы Студенттар яҙы символына әйләнәсәк һын 35 – 40 сантиметр бейеклектә булырға тейеш. Уны әүәләүҙең теләһә ниндәй техникаһында эшләргә мөмкин.
Конкурс эштәре 8 апрелгә тиклем ҡабул ителә.


text:
Рөстәм Хәмитов етем балаларға яңы фатирҙарҙан асҡыстар тапшырҙыФото: Олег Яровиков
Рөстәм Хәмитов етем балаларға яңы фатирҙарҙан асҡыстар тапшырҙы
Рөстәм Хәмитов етем балаларға яңы фатирҙарҙан асҡыстар тапшырҙыФото: Олег Яровиков
Яҙҙың тәүге көнөндә, 1 мартта, Башҡортостан Президенты Рөстәм Хәмитов 20 етем балаға фатирҙарҙан асҡыстар тапшырҙы.
Өй туйлаусыларҙы сәләмләп, республика башлығы республика властрының ата-әсә ҡарауынан мәхрүм ҡалған балаларҙың тормошон еңеләйтеү өсөн барыһын да эшләүен билдәләне.
— Ата-әсә ҡарауынан мәхрүм ҡалған балаларға ярҙам итеү дәүләт бурысы булып тора. Һеҙҙең дә ауыр мәлдәрегеҙ булды, барыһы ла шыма ғына барманы. Был мәлдәрҙә дәүләт яуаплылыҡ тойорға, балалар ярҙамһыҙ ҡалырға тейеш түгеллеген аңларға тейеш, — тип билдәләне Рөстәм Хәмитов. – Һәр кеше өсөн торлаҡ төп маҡсат булып тора. Республика һуңғы ике йылда интернат учреждениеларын, балалар йорттарын тамамлаусыларға ярҙам күрһәтеү йәһәтенән әүҙем эшмәкәрлек алып бара. Шулай итеп, үткән йылда республикала йәмғеһе 600-ҙән ашыу фатирҙан асҡыстар тапшырылды.
Осрашыу барышында шулай уҡ балалар Президент менән аралашып, үҙ һорауҙарын бирҙе. Өфөнөң 5-се балалар спорт мәктәбенең саңғы ярышы буйынса тренер-уҡытыусыһы Максим Йосопов М.Ғафури исемендәге паркта ҡасан саңғы үҙәге төҙөләсәге хаҡында ҡыҙыҡһынды.
— Беҙҙә саңғы спортының үҫешеүен бик теләйем. Шуға күрә ҡала башлыҡтарын саңғы стадиондары төҙөүгә йәлеп итәбеҙ, — тине Рөстәм Хәмитов. – 2013-2014 йылғы спорт миҙгеленә Өфө стадионында эштәр тамамланырға тейеш. Трасса әҙер, инфраструктура булдырырға кәрәк.
М.А.Шолохов исемендәге Мәскәү дәүләт гуманитар университеты студентҡаһы Юлиә Бирҙина балалар баҡсаһы мәсьәләһе хаҡында ҡыҙыҡынды. Юлиә бер ул тәрбиәләй.
Президент һүҙҙәренсә, һуңғы ике йыл эсендә мәктәпкәсә белем биреү учреждениеларында 10 меңдән ашыу урын булдырылған. Йыл һайын был маҡсаттарға ҙур аҡса йүнәлтелә. Былтыр 4,5 миллиард һумға яҡын сумма бүленгән.
— Беҙҙең маҡсат – 2016 йылға балалар баҡсаларына сиратты тулыһынса бөтөрөү, — тип билдәләне Рөстәм Хәмитов.
Тантаналы сара күмәкләп фотоға төшөү менән тамамланды.


text:
Төбәктә социаль партнерлыҡтың 20 йыллығы айҡанлы, Өфөлә вакансиялар йәрминкәһе үтәсәк
Башҡортостанда социаль партнерлыҡтың 20 йыллығына арналған саралар сиктәрендә 26 ноябрҙә БР Профсоюздар йортонда социаль-хеҙмәт мөнәсәбәттәрен көйләү буйынса Республика өс яҡлы комиссияһының күсмә ултырышы үткәрелә.
Кәңәшмәнең төп темаһы – юғары һәм урта махсус уҡыу йорттарын тамамлаусыларҙы эшкә урынлаштырыу.
БР Хеҙмәт министрлығы сайтында хәбәр ителеүенсә, ошо уҡ көндө БР Профсоюздар йортонда уҡыу һәм эш урындары вакансиялар йәрминкәһе, шул иҫәптән йәштәр өсөн дә, уҙасаҡ.
Йәрминкәнең маҡсаты – халыҡҡа ярашлы эш табырға ярҙам итеү һәм хеҙмәт баҙарындағы хәлдәр тураһында мәғлүмәт биреү.
Вакансиялар йәрминкәһенә бер меңдән артыҡ кеше килеүе көтөлә.
Вакансиялар йәрминкәһе 13 сәғәттән алып 16 сәғәткә тиклем эшләйәсәк.


text:
Башҡортостандың «Рәсәй таянысы» Ҡытайға бизнес-миссия өсөн делегация әҙерләй
ӨФӨ, 2014 йыл, 8 сентябрь. /«Башинформ» мәғлүмәт агентлығы, Эльвира Латипова/.
«Рәсәй таянысы»ның Башҡортостандағы бүлексәһе 21-26 октябрҙә Ҡытайға барыу өсөн республиканың бизнес-делегацияһын әҙерләй, тип хәбәр ителә ойошма сайтында.
Ҡытайҙың иң үҫешкән ҡалаларының береһендә – Цзянси провинцияһының Наньчан ҡалаһында Башҡортостандың һәм республика предприятиелары бизнес-проекттарының презентацияһы үтәсәк.
Делегация составына инеүгә заявкаларҙы «Рәсәй таянысы» Башҡортостан төбәк бүлексәһе 15 сентябргә тиклем ҡабул итә.


text:
"Тиҙ ярҙам" байрам көндәрендә ҡәҙимге режимда эшләйәсәк
Алда торған байрамдар халыҡҡа медицина ярҙамы күрһәтеү буйынса ашығыс хеҙмәттәрҙең эшендә бер нисек тә сағылмаясаҡ.
Өфөнөң тиҙ медицина ярҙамы станцияһының йәмәғәтселек менән бәйләнеш буйынса белгесе Ләйсән Сәлимова хәбәр итеүенсә, бөтә байрам көндәрендә "тиҙ ярҙам" ҡәҙимге тәүлек әйләнәһенә режимында эшләйәсәк.
Бынан тыш, амбулатор-поликлиника хеҙмәте учреждениеларының дежур төркөмдәре айырым график буйынса эшләйәсәк. 9 майҙа улар сәғәт 9-ҙан 15 сәғәткә тиклем асыҡ буласаҡ, 14 сәғәткә тиклем кисектергеһеҙ саҡырыуҙар ҡабул итәсәк, 10 майҙа — ял көнө, 11 майҙа — 14 сәғәткә тиклем кисектергеһеҙ саҡырыуҙар ҡабул итеп, шәмбе графигы буйынса.


text:
Рөстәм Хәмитов беренсе курс студенттарын уҡыу йылының башланыуы менән тәбрикләнеФото: Башҡортостан Башлығының матбуғат хеҙмәте
Рөстәм Хәмитов беренсе курс студенттарын уҡыу йылының башланыуы менән тәбрикләне
Рөстәм Хәмитов беренсе курс студенттарын уҡыу йылының башланыуы менән тәбрикләнеФото: Башҡортостан Башлығының матбуғат хеҙмәте
ӨФӨ, 2015 йыл, 2 сентябрь. /«Башинформ» мәғлүмәт агентлығы, Илья Спиридонов/.
1 сентябрҙә Өфөлә Башҡортостан Башлығы Рөстәм Хәмитов Салауат Юлаев майҙанында ойошторолған «Башҡортостан студенттары парады – 2015» байрамында булды.
Республика етәксеһе беренсе курс студенттарын уҡыу йылының башланыуы менән ҡотланы һәм уларға символик студент билетын тапшырҙы.
– Башҡортостанда беренсе курс студенттарының һаны 11 мең. Иң яҡшы уҡыусылар университеттарға уҡырға инде. Бер ҡайҙа ла китмәнеләр, беҙҙә тороп ҡалдылар, уҡыйҙар һәм республикабыҙҙа эшләйәсәктәр. Һеҙ беҙгә кәрәк. Йәштәрҙең белеме, энергияһы һәм оптимизмы кәрәк, – тине төбәк Башлығы. – Күпмелер ваҡыттан һуң беҙгә, өлкән быуынға, алмашҡа киләсәкһегеҙ. Юлыбыҙҙы дауам итәсәкһегеҙ. Һеҙ ҙә беҙҙең кеүек үк илебеҙҙе яратасаҡһығыҙ.
Студенттар, үҙ сиратында, Рөстәм Хәмитовҡа юғары уҡыу йорттарының лозунгы яҙылған гитара бүләк итте.


text:
Рөстәм Хәмитов Башҡортостан делегацияһының Петербург халыҡ-ара иҡтисади форумында ҡатнашыуына йомғаҡ яһаны Фото: Андрей Старостин
Рөстәм Хәмитов Башҡортостан делегацияһының Петербург халыҡ-ара иҡтисади форумында ҡатнашыуына йомғаҡ яһаны
Рөстәм Хәмитов Башҡортостан делегацияһының Петербург халыҡ-ара иҡтисади форумында ҡатнашыуына йомғаҡ яһаны Фото: Андрей Старостин
ӨФӨ, 2015 йыл, 22 июнь. /«Башинформ» мәғлүмәт агентлығы, Илья Спиридонов/.
22 июндә Республика йортонда үткән кәңәшмәлә Башҡортостан Башлығы Рөстәм Хәмитов республика делегацияһының XIX Петербург халыҡ-ара иҡтисади форумында ҡатнашыуына йомғаҡ яһаны. Сара 18-20 июндә уҙҙы.
Республика етәксеһе Петербург халыҡ-ара иҡтисади форумы майҙансыҡтарында үткән ШОС һәм БРИКС эшлекле форумдары һөҙөмтәләрен юғары баһаланы.
«Ниһайәт, аныҡ проекттарҙы тормошҡа ашырыуға иғтибар йәлеп итеү йәһәтенән эштәр башланды. Бынан тыш, бер нисә делегация төбәк-ара хеҙмәттәшлекте көсәйтеү хаҡында һүҙ алып бара. Ҡытай Халыҡ Республикаһының Сауҙа-сәнәғәт палатаһы рәйесе урынбаҫары ла ошо хаҡта әйтте. Бөгөн төбәк-ара хеҙмәттәшлек тәүге урынға сыға», — тине Рөстәм Хәмитов.
Башҡортостан Башлығы XIX Петербург халыҡ-ара иҡтисади форумы сиктәрендә «Газпром» асыҡ акционерҙар йәмғиәте идараһы рәйесе Алексей Миллер, Рәсәйҙең ауыл хужалығы министры Александр Ткачев һәм башҡа ҡатнашыусылар менән эшлекле осрашыуҙар үткәреүен, Карелия Республикаһы һәм Новосибирск өлкәһе менән сауҙа-иҡтисади, фәнни-техник, социаль һәм мәҙәни хеҙмәттәшлек тураһында килешеүҙәр төҙөлөүен билдәләне.
«Шулай уҡ «Европа — Көнбайыш Ҡытай» халыҡ-ара транспорт маршрутын асыу сиктәрендә хеҙмәттәшлек һәм мәғлүмәт менән алмашыу тураһында килешеүгә ҡул ҡуйылды», — тип һыҙыҡ өҫтөнә алды төбәк етәксеһе.
Петербург халыҡ-ара иҡтисади форумы 1997 йылдан бирле үткәрелә. 2006 йылдан Рәсәй Президенты етәкселегендә уҙғарыла. Был майҙанда яңы иҡтисади держава лидерҙары Рәсәй, үҫешеүсе баҙарҙар һәм донъя алдында торған мөһим иҡтисади мәсьәләләрҙе билдәләү һәм тикшереү өсөн осраша. Һуңғы ун йылда форум эшлекле даирә вәкилдәренең аралашыуы өсөн төп донъя майҙансыҡтары иҫәбенә инде. Петербург халыҡ-ара иҡтисади форумына Рәсәйҙән һәм сит илдән 7 500-ҙән ашыу кеше килә, улар араһында үҫешеүсе илдәрҙең дәүләт һәм хөкүмәт башлыҡтары, ҙур компания етәкселәре, шулай уҡ фән, киң мәғлүмәт саралары һәм гражданлыҡ йәмғиәте вәкилдәре араһынан билдәле донъя эксперттары бар.


text:
Беҙҙә йәштәр мәктәпте тамамлағас, юғары уҡыу йорто була тороп, үҙебеҙҙә ҡалыуҙы артыҡ өнәп бармай. Перспектива юҡ бит, тип ебәрәләр. Бәлки, бер аҙ дөрөҫлөк тә барҙыр. Ысынлап та, һуңғы ун йыл эсендә генә ҡалабыҙҙа унлаған предприятие ябылды. Шуға күрә лә күпселек юғары белем алырға Рәсәйҙең эре ҡалаларына юллана һәм дипломлы булғас, тыуған яғына ҡайтыуҙы кәрәк тапмай. Шулай итеп, һанһыҙ сағыу тормошо, төрлөлөгө, мөмкинлектәре менән әүрәткес мегаполистар йәштәребеҙҙе йота бара. Тимәк, Сибай кеүек бәләкәй ҡала башлы, кәрәкле, йүнсел ҡыҙҙарын, егеттәрен юғалта…
Шулай ҙа беҙҙә һуңғы арала уҡыусы йәштәр әүҙемлек күрһәтә. Ҡала хакимиәте ҡарамағында Йәштәр парламенты, мәҫәлән, һәр йәш кешене дәртләндереп, яҡшы башланғыстарҙы хуплап ҡына тора. Ул өлкән синыф уҡыусыларына киләсәккә дөрөҫ һөнәр һайлауҙа, юл күрһәтеүҙә лә булыша.
Быйыл ирекмәндәр әүҙем эшләй. «Тиңдәш» үҫмерҙәр клубынының «Феникс» ирекмәндәр клубы яҙ башланыу менән ҡала биләмәһен сүп-сарҙан таҙартты. Бындай изге эшкә ҡушылырға теләүселәр күберәк булыр, тигән ышаныс бар.
Әле яңыраҡ ҡалала «Минең аҙымым» исемле төбәк форумы уҙғарылды. Унда Йәштәр парламенты ағзалары Азамат Байрамғолов, Мария Тарасова, Камила Билаловалар ҙа үҙҙәренең сираттағы ҡыҙыҡлы тәҡдимдәрен индерҙе.
Форум ҡыҙыҡлы ғына үтте. Тәүге көндә асыҡ дискуссия майҙансығында буласаҡ һөнәрҙәр һәм йәштәрҙең эшҡыуарлығы буйынса тәҡдимдәр ҡаралды, тикшерелде. Артабан был сарала ҡатнашыусылар төрлө йүнәлештә майҙансыҡтарҙа эшләне. Шулай уҡ йәштәр үҙҙәренең ҡыҙыҡлы бизнес проекттарын тәҡдим итеп, жюри ағзаларының, мәртәбәле ҡунаҡтарҙың, ҡала етәкселәренең мөһим фекерҙәрен ишетте. Әлеге ваҡытта мәктәптә белем алыусы ҡыҙҙар, егеттәрҙең уйланылған социаль эшҡыуарлыҡ буйынса ҡыҙыҡлы, үҙенсәлекле тәҡдимдәре, бизнес проекттары һоҡландыра. Күпселек, мәҫәлән, ҡаланы төҙөкләндереү, йәшелләндереү буйынса бизнес-проекттар әҙерләгән. Әйткәндәй, Азамат Байрамғоловтың «Планетаны бергәләп ҡурсалайыҡ» исемле экологик проектында тотонолған батареяларҙы йыйыу тәҡдиме – бик кәрәкле эш, мөһим мәсьәлә. Ә бит тотонолған бармаҡ ҙурлығындағы был әйберҙәргә кеше организмына зарары әйтеп бөтөргөһөҙ күп. Сит илдә күптән инде уның кеше һаулығына зыянлығын баһалап, юҡ итеү ысулын тапҡандар. Аккумулятор элементында булған ҡурғаш бөйөрҙәргә зарарлы икән. Шул уҡ ваҡытта нервы һәм һөйәк туҡымаларына ла кире йоғонто яһай.
Икенсе көндөң сараһы уйын формаһында барҙы. Унда мәктәп уҡыусылары үҙҙәренең проекттарын яҡланы. Был ярышта Рамаҙан Өмөтбаев исемендәге башҡорт лицейының урыҫ теле һәм әҙәбиәте уҡытыусыһы Люциә Марс ҡыҙы Насипова етәкселегендәге команда «Йыл уҡыусыһы» проектын тәҡдим итеп, I урынға сыҡты.
Земфира ҒИРФАНОВА.
Сибай ҡалаһы.


text:
Башҡортостан аграрийҙары мәжбүри сорт яңыртыу менән шөғөлләнә
Көслө ҡоролоҡ арҡаһында республика аграрийҙары бөгөн үк бер иген уңышы һәм малсылыҡ өсөн мал аҙығы хаҡында ғына уйланмай. Белгестәр орлоҡ фонды мәсьәләһен дә күтәрә. Аграрийҙар йыйылған иген күләме һәм сифатының ҙур төбәкте киләһе йылдың сәсеү кампанияһына орлоҡ менән 100 процентҡа тәьмин итмәйәсәген яҡшы аңлай. Ошоноң менән бәйле БР Ауыл хужалығы белгестәре башҡа төбәктәрҙән сифатлы элиталы орлоҡ һатып алыу варианттарын барлай. Ҡоролоҡ арҡаһында орлоҡ менән бәйле эштәрҙең Волга буйы федераль округында ла яҡшы тормауы аңлашыла. Потенциаль орлоҡ ташыусылар сифатында Свердловск, Төмән, Пермь, Омск, Новосибирск орлоҡсолоҡ хужалыҡтары ҡарала.
Республиканың агрономия хеҙмәте аграрийҙарҙы ужым культураларын күпләп сәсергә саҡыра. Башҡортостанда кәм тигәндә 700 мең гектарҙа ужым сәселергә тейеш. Уҙған йылда страховка культуралары майҙаны 560 мең гектарҙы биләгән. Ошо культуралар иҫәбенә бөгөн мал аҙығы әҙерләү мәсьәләһе хәл ителә.
Ҡоролоҡтан үтә ныҡ зыян күргән Урал аръяғының 10 районы өсөн киләһе йылға орлоҡ еткереү проблемаһы айырыуса көнүҙәк булып тора.
Хәтерегеҙгә төшөрәбеҙ, Рәсәйҙә икенсе йыл рәттән сәсеүлектәр ҡорой. Был тәбиғәт күренешенән бигерәк тә Волга буйы, Урал һәм Үҙәк федераль округтар интегә. 12 төбәк, шул иҫәптән Башҡортостан, ғәҙәттән тыш хәл режимы иғлан итте. Ҡоролоҡ менән бәйле Рәсәй Ауыл хужалығы министрлығы иген уңышы прогнозын 90-дан 85 миллион тоннаға кәметте. 8 июлдә Рәсәй ауыл хужалығы министры Елена Скрынник РФ Хөкүмәтенә тәбиғәт күренеше эҙемтәләрен бөтөрөү буйынса саралар комплексын тәҡдим итәсәк. Бынан һуң ҡоролоҡтан зыян күреүсе төбәк етәкселәре менән юғары кимәлдә кәңәшмә үткәреү планлаштырылған.


text:
БДАУ ғалимдары ҙур федераль грантҡа лайыҡ булды
Башҡорт дәүләт аграр университеты ғалимдары ике миллион һумлыҡ грантҡа эйә булды. Бындай юғары наградаға «Химия» йүнәлеше буйынса фән докторҙары етәкселеге аҫтында ғалимдар төркөмдәре менән үткәрелгән ғилми тикшеренеүҙәргә ярҙам» проекты лайыҡ булды. Проект етәксеһе булып Башҡорт дәүләт аграр университетының химия кафедраһы мөдире, химия фәндәре докторы Регина Исламова сығыш яһай.
Әлеге грант 2009-2013 йылдарға «Инновацион Рәсәйҙең фәнни һәм фәнни-педагогик кадрҙары» федераль маҡсатлы программаһы сиктәрендә бирелә, ул һәләтле йәш ғалимдарға ярҙам итеү өсөн ҙур мөмкинлектәр бирә, тип хәбәр иттеләр юғары уҡыу йортоноң матбуғат хеҙмәтенән.


text:
«Керәшен һыуыҡтары-2015» фестивалендә Краснокама районынан Ринат Сәлихйәнов еңеү яуланыФото: Бөрө ҡала мәҙәниәт һарайы сайтынан
«Керәшен һыуыҡтары-2015» фестивалендә Краснокама районынан Ринат Сәлихйәнов еңеү яуланы
«Керәшен һыуыҡтары-2015» фестивалендә Краснокама районынан Ринат Сәлихйәнов еңеү яуланыФото: Бөрө ҡала мәҙәниәт һарайы сайтынан
ӨФӨ, 2015 йыл, 26 ғинуар. /«Башинформ» мәғлүмәт агентлығы, Ләйлә Аралбаева/.
Бөрөлә «Керәшен һыуыҡтары-2015» асыҡ эстрада йыры һәм бейеү фестиваль-конкурсы уҙҙы. Бәйгелә үҙ бәхетен һынап ҡарау өсөн Өфө, Дүртөйлө, Благовещен, Стәрлетамаҡ, Учалы, Ағиҙел, Бөрө, Баймаҡ, Нефтекама, Салауат ҡалаларынан, шулай уҡ Мәскәү өлкәһенең Дубна ҡалаһынан 300-гә яҡын кеше килгәйне. Туймазы, Дыуан, Краснокама, Әбйәлил, Бөрйән, Кушнаренко, Мишкә, Благовар, Дәүләкән, Ҡариҙел райондарынан да вәкилдәр булды.
«Эстрада йыры» номинацияһында 63 яңғыҙ башҡарыусы ҡатнашты. Фестивалдең Гран-приһына Башҡорт дәүләт университеты Нефтекама филиалының тарих факультеты студенты Ринат Сәлихйәнов лайыҡ булды.
«Эстрада бейеүе» һәм «Инструменталь коллективтар» номинацияларында Гран-при тапшырылманы. Стәрлетамаҡтан «Антре» һәм «Урам тормошо» бейеү коллективтары беренсе дәрәжә лауреаттары исеменә лайыҡ булды. Төркөмдәр араһында беренсе урынды Өфөнән «My Magic. Eskimos» һәм Благовещендан «Near to Paradise» бүлеште.
«Керәшен һыуыҡтары» фестиваль-конкурсы үҙенең күп төрлөлөгө һәм юғары башҡарыу оҫталығы менән тамашасыларҙы йәлеп итә. Башҡортостандың Мәҙәниәт министрлығы, Республика халыҡ ижады үҙәге, Бөрө районы хакимиәте республикала йәшәүселәр өсөн күңелле байрам ойошторорға тырыша. Фестивалдең төп йолаларының береһе — Рәсәй йондоҙҙарын саҡырыу, был юлы конкурста танылған йырсы Андрей Державин сығыш яһаны. Байрам, ғәҙәттәгесә, «Керәшен һыуыҡтары» фестиваленең гимнын башҡарыу менән тамамланды.


text:
Башҡортостан оҫтаһының эштәре «Туристик сувенир» Бөтә Рәсәй конкурсының финалына сыҡты
ӨФӨ, 2015 йыл, 23 ноябрь. /«Башинформ» мәғлүмәт агентлығы, Ләйлә Аралбаева/.
Башҡортостан оҫтаһының ике эше «Туристик сувенир» Бөтә Рәсәй конкурсының финалына сыҡты. Республика халыҡ ижады үҙәгендә хәбәр итеүҙәренсә, «Ҡала сувениры» номинацияһында — балсыҡтан эшләнгән «Бөрө турғайы» һыҙғыртҡысы, «Төбәк сувениры» номинацияһында «Әлшәй сапсаны» уйынсығы финалға сыҡты.
Эштәрҙең авторы — Әлшәй районы Раевка ауылы оҫтаһы Ольга Грачева. Ул үҙенең эштәрен ғаилә оҫтаханаһында әҙерләй. Сапсан менән Бөрө турғайы — Бөрө ҡалаһының һәм Бөрө районының рәсми символы. Улар муниципаль берәмектең гербында һәм флагында төшөрөлгән. Ике эш тә башҡорт орнаменты менән биҙәлгән.
«Туристик сувенир» конкурсына 57 төбәктән 1352 эш тәҡдим ителгән. Рәсәйҙең 45 төбәгенән 285 сувенир авторы «Туристик сувенир» Бөтә Рәсәй фестиваль-конкурсының финалына саҡырылған. Финал 27-28 ноябрҙә Ярославлдә уҙа. Унда иң яҡшы сувенир әйберҙәр күргәҙмәһе эшләйәсәк, шулай уҡ һәр номинацияла еңеүселәр иғлан ителәсәк. Сара халыҡ кәсептәрен тергеҙеү һәм үҫтереү, илебеҙҙә туристик сувенир продукцияһы баҙарын үҫтереү маҡсатында ойошторолған һәм Туризм буйынса федераль агентлыҡ булышлығында уҙғарыла. Финалсыларҙың тулы исемлеге — конкурстың рәсми сайтында.


text:
Сәскәле үҫемлектәр
Сәскәле үҫемлектәр йәки ябыҡ орлоҡлолар, көплө орлоҡлолар (рус. Цветко́вые расте́ния, Покры́тосеменны́е, лат. Magnoliophyta, йәки Angiospermae грек. avYio — сосуд, σπέpua — орлоҡ) иң юғары үҫемлектәр бүлегенә инә.
Сәскәләре енси үрсеү ағзаһы булып тора һәм орлоҡ бөрөһө (орлоғо емеш эсендә)емшән эсендә көплө (ҡаплаулы) була. Шуға ла уларҙы көплө орлоҡлолар тип атайҙар ҙа инде.
Сәскәле үҫемлектәрҙең йәнә бер үҙенсәлеге - икеләтә аталаныуы. Орлоҡ бөрөһө эсендә ике күҙәнәк аталана:
йомортҡа күҙәнәк( n )+ спермий (n)= зигота(2n)
үҙәк күҙәнәк (2n) + спермий (n) = триплоид күҙәнәк (3n)
Зиготанаан орлоҡ бәбәге (буласаҡ үҫемлек) һәм триплоид күҙәнәктән эндосперм (бәбәк өсөн туҡлыҡлы матдәләр) барлыҡҡа килә.
Орлоҡтың бөтә үҫеше емшән эсендә, аҙаҡ өлгөргәнсе емеш эсендә (емеш эргәлеге һаҡлай) бара.
Емеш бары сәскәле үҫемлектәрҙә генә була. Ошо үҙенсәлеге сәскәле үҫемлектәрҙе барыһынан да отошлораҡ итә.
Сәскәле үҫемлектәр башҡа төр үҫемлектәрҙән сәскәләре булыуы һәм емеш барлыҡҡа килтереүе менән айырыла.
Сәскәле үҫемлектәр ғәжәп күп төрлө. Быны төшөнөү өсөн уларҙы үҙ сиратында тағы ла төркөмдәргә бүләләр. Сәскәле үҫемлектәрҙең 250 меңгә яҡын төрө билдәле. Шулай уҡ әлеге көнгә хәтле яңынан-яңы төрҙәрен таба торалар. Төҙөлөштәре буйынса ырыуға берләштерәләр. Оҡшаш ырыуҙар ғаиләгә инә. Мәҫәлән: бойҙай ырыуы, арыш ырыуы, арпа ырыуы һәм уларға оҡшаш башҡа ырыуҙар, ҡыяҡлылар ғаиләһенә инә. Ә ғаиләнең һәр береһен үҫемлектәрҙең ниндәй ҙә булһа бер класына индерәләр: бер өлөшлөләр йәки ике өлөшлөләр класына.
Ғаиләләр[үҙгәртергә | вики-тексты үҙгәртергә]
1. Әүернә сәскәлеләр — 3000-гә яҡын төрө бар, бер һәп күп йыллыҡтар, бөжәктәр ярҙамында һеркәләнә, сәскәләре бөтәһе лә әүернә(крест) һымаҡ. Сәскәләре тәлгәш, емештәре пәрҙәле ҡуҙаҡ. Күбеһе культуралы үҫемлектәр(кәбеҫтә,һыйыр шалҡаны, торма, редис, шалҡан, турнепс, горчица, керән, левкой). Сүп үләндәре лә бар(тиле шалҡан, тиле торма, ярут, көтөүсе муҡсаһы, ҡаҡы, еҫлҫ тиле торма). Ҡайы берҙәренән май һығалар.
2. Роза сәскәлеләр - 2000 самаһы төр инә. Улар араһында ағастар, ҡыуаҡтар һәм үләндәр бар. Емеш ағастарынан алмағас, груша, сейә, слива, һары сейә, персик, абрикос, миндаль, муйыл, миләш киң билдәле. Декоратив ҡыуаҡтар: гөлйемеш, энәлек, спирея. Үҫемлектәр: эт табаны, тура һабаҡлы ҡаҙ үләне, ҡыҫыр сәскә, аҡ селек. сәскәләре бер-береһенә оҡшаш-сәскәләре дөрөҫ формала. сәскә төбө киң,каса һымаҡ. Сәскә эргәлеге ике ҡатлы, ул 5 каса һәм 5 таж япраҡсаларынан тора. Күбеһенең һеркәстәр күп була.
3. Ҡуҙаҡлылар - 12 меңдән ашыу иҫәпләнә. Бер йыллыҡ, ике йыллыҡ үҫемлектәр, шулай уҡ ҡыуаҡтар, ағастар ҙа бар. Культуралы ҡуҙаҡлылар: борсаҡ, фасоль, соя, мал борсағы, люпин. Декоратив үҫемлектәр: һары акация, глициния, хуш еҫле кәрешкә.Улар тышҡы яҡтан бер — береһенә бик аҙ оҡшаған. Уларҙың ҡуҙаҡтары булғанға ошо ғаиләгә берләштергәндәр.
4. Эт ҡарағаты һымаҡтар - 2000-гә яҡын төр. Улар хужалыҡта мөһим һаналалар. Аҙыҡ үҫемлектәр: картуф, помидор, баклажан. Декоратив үҫемлектәр: гибридлы петуния, хуш еҫле тәмәке. Дөйөм билдәләре: сәскәләренә ҡушылып үҫкән 5 япраҡсалы каса, ҡушылып -ҫкән 5 япраҡсалы таж, 5 һеркәс, 1 емешлектәре бар. Улар араһында ағыулы үҫемлектәр бар: ҡара тилебәрән, ҡаразирә, эт еләге.
5. Ҡатмарлы сәскәлеләр — 25 мең самаһы төр. Көнбағыш, астра, георгин, тырнаҡ гөл, хризантема, зәңгәр сәскә, ромашкалар, бәпембә, үгәй инә үләне һ.б. Кәрзинкә сәскәлек. Сәскәлектә бик күп һанда ваҡ сәскәләр бар. Сәскәләрҙең ике ҡат сәскә эргәлеге бар. Ләкин касаһы йә нәсәр үҫешкән, йә касалар урынына ярыларҙан торған өлтөк була. Күп кенә үҫемлектәрҙең орлоғонда осҡостары була. Улар ел ярҙамында таралалар.
6. Ләлә сәскәлеләр - киң таралған, 3 меңдән ашыу төр.
7. Ҡыяҡлылар - был ғаиләгә бик күп үҫемлектәр керә. Тамыр системаһы суҡ, һабаҡтары быуынлы, яараҡтары ҡыяҡ. Япрағы тар, оҙон, паралель һеңерсәле һәм оҙон еңсәле. Сәскәләрендә ике сәскә ҡабығы, ике сәскә ярыһы, өс һеркәс һәм ике емешлек ауыҙы була, бер йөнтәҫ ултырма емешлек бар. Емештәре- бөртөксә.
Иҫкәрмәләр[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Хәйретдинов С. С. Сәскәле үҫемлектәр // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2017. — ISBN 978-5-88185-143-9.


text:
Белореттар матурлыҡты һайлай
Былтыр Белорет ҡалаһы "Заманса ҡала мөхите булдырыу" федераль проектына старт алған ҡалалар иҫәбенә ингәйне. Ошо программа ярҙамында 41 күп фатирлы йорт ингән 22 йорт алды территорияһына капиталь ремонт яһалды. 5 йылға иҫәпләнгән был проект быйыл да дауам итә.
“Уңайлы мөхит” программаһында ҡатнашыу өсөн әҙерлек эштәре башланған да инде. Әлеге ваҡытта ҡайһы йорт алдарына ремонт яһау аныҡ билдәләнеп, был йәһәттән проект-смета документтары әҙерләнә. Программаға ярашлы, ремонт яһаласаҡ территорияны халыҡ үҙе һайлап тәҡдим итә. Бының өсөн ҡала баҙарында, Күп функциялы үҙәктә, үҙәк почтамта һәм муниципаль район хакимиәтенең вестибюлендә махсус йәшниктәр ҡуйылған. Унда ремонт яһарға кәрәкле объекттар исемлеге лә тәҡдим ителгән: Блюхер һәйкәле, ҡала пляжы, Геройҙар аллеяһы, Уҡытыусылар скверы һәм башҡалар. Шулай уҡ исемлектә буш юл да бар, унда бюллетендә күрһәтелмәгән һәм шулай уҡ төҙөкләндереү талап ителгән икенсе объектты тәҡдим итергә мөмкин. Тәҡдимдәрҙе ҡарау өсөн архитектура, милек менән идара итеү комитеты, территориаль йәмәғәт үҙидаралығы вәкилдәренән, ҡала Советы депутаттарынан торған комиссия ағзалары ниндәйҙер бер объектты тауыш биреүгә ҡуясаҡ. Тауыш биреү 18 марттан 22 мартҡа тиклем бара. Унда район территорияһында йәшәгән, 14 йәше тулған һәр гражданин үҙ тәҡдимен күрһәтә ала. Һайланған объектта быйыл уҡ ремонт эштәре башланасаҡ. Тик шуныһын да хәтерҙән сығарырға ярамай, тәҡдимдәр төшөрөлгән йәшниктәр 9 февралгә тиклем генә торасаҡ.
Проектҡа ярашлы, республика бюджетынан бүленгән субсидия күләменең 15 процентын ҡала бюджеты ҡаплай, ә 5 проценты халыҡтан йыйыла. Программала ҡатнашыу өсөн милекселәр үткәргән йыйылыш протоколы, дизайн-проект, смета документтары кәрәк буласаҡ. Быларҙың барыһын да идара итеүсе компаниялар эшләргә ярҙам итә. Документтарҙы йыйғас, ҡала хакимиәтенә заявка биреү мотлаҡ.
Бынан тыш та һөйөнөслө хәбәрҙәр бар. Йорт алдарын төҙөкләндереү йәһәтенән белореттарға тағы ла бер республика программаһында ҡатнашыу мөмкинлеге сыҡты. Урындағы инициативаларға нигеҙләнгән был проектты тормошҡа ашырыу Башҡортостанда тәүге тапҡыр башҡарыла һәм ул “Уңайлы мөхит” проекты менән параллель рәүештә тормошҡа ашырыласаҡ.
Яңы программа республикала тәү башлап старт алды. Белорет та унда ҡатнашыу хоҡуғы алған ҡалалар исемлегенә инде. Шуға күрә, тәүге федераль программаға инмәгән милекселәргә лә үҙ йорттары алдында ремонт эшләү мөмкинлеге бар. Программалар башлыса бер-береһенә оҡшаған. Айырма бары тик шунда: береһендә халыҡ аҡсалата ғына ярҙам күрһәтә алһа, икенсеһендә тѳҙѳкләндереү эштәрендә үҙе лә ҡатнаша ала.
Бѳгѳн Белоретта бөтәһе 400 күп фатирлы йорт бар. Былтыр шуларҙың 41-е федераль программала уңышлы ҡатнашты. Быйыл тәүге программа менән параллель рәүештә республика программаһының да старт алыуын иҫәпкә алһаҡ, бер нисә йылдан ҡалабыҙҙа капиталь ремонт яһалмаған бер йорт та ҡалмаясаҡ тигән ышаныс ҙур. Биш йыл эсендә Белоретта 277 күп фатирлы йорт алдын тѳҙѳкләндереү планлаштырылған. Эштәр үҙәк урамдарҙа ғына түгел, ҡаланан ситтәрәк урынлашҡан кварталдарҙа ла башҡарыласаҡ. Быйыл 19 йорт алды ремонтланасаҡ, был маҡсаттан 25,9 млн. һум аҡса бүленгән.
Республикала "Заманса ҡала мөхите булдырыу" проектын тормошҡа ашырыу ѳсѳн 2018 йылға 1 млрд. һумдан ашыу аҡса бүленә, шуның 891 млн. һумы федераль бюджеттан, 175 млн. һумы республика бюджетынан бүленәсәк. Былтыр был программа ярҙамында 23 муниципаль берәмектә 416 күп фатирлы йорт алды, 37 йәмәғәт урыны территорияһы ремонтланған. 2018 йылда был проектта республиканың бѳтә 63 берәмеге лә ҡатнаша.
Автор фотоһы.


text:
26-10-2017, 16:02 / ---
2021 йылға тиклем газ үткәреүгә 3,6 млрд һум инвестиция һалынасаҡ
Мәскәүҙә Башҡортостан Башлығы Рөстәм Хәмитов «Газпром» асыҡ акционерҙар йәмғиәте идараһы рәйесе Алексей Миллер менән осрашты. Республика Башлығының матбуғат хеҙмәтенән хәбәр итеүҙәренсә, яҡтар хеҙмәттәшлектең мөһим мәсьәләләрен ҡараны. Атап әйткәндә, һүҙ төбәктә газ үткәреү хаҡында барҙы. 2005–2016 йылдарҙа «Газпром»дың республикала газ һуҙыуға 3,8 миллиард һум инвестиция һалыуы, дөйөм оҙонлоғо 483 саҡрым булған 25 ҡасаба-ара газ үткәргес төҙөлөүе билдәләнде. Ошо осорҙа Башҡортостанда «зәңгәр яғыулыҡ» үткәреү кимәле 78,5 проценттан 91 процентҡа тиклем артҡан (Рәсәй буйынса – 67,2 процент)....


text:
6-12-2017, 12:22 / ---
«Берҙәм Рәсәй»ҙең XVII съезында Башҡортостан делегацияһын Рөстәм Хәмитов етәкләй
«Берҙәм Рәсәй»ҙең XVII съезына Башҡортостандан 18 делегат бара. Делегацияны республика Башлығы, «Берҙәм Рәсәй»ҙең Юғары Советы ағзаһы Рөстәм Хәмитов етәкләй. 5 декабрҙә үткән йомғаҡлау конференцияһында «Берҙәм Рәсәй»ҙең төбәк бүлексәһе секретары, Башҡортостан Республикаһы Дәүләт Йыйылышы рәйесе Константин Толкачев ошо хаҡта хәбәр итте. Сарала Башҡортостан Башлығы хакимиәте етәксеһе Владимир Нагорный һәм партияның үҙәк башҡарма комитеты департаменты советнигы Александр Долганов ҡатнашты....


text:
42-се дәрес
Тема: Хәбәр һөйләм. Ф. Иҫәнғолов. “Урманда ни өсөн йылы?” Маҡсат: хикәйәнең йөкмәткеһен , һөйләмдәрҙә һүҙҙәр тәртибен үҙләштереү; һөйләү телмәрен үҫтереү; эшкә һөйөү тәрбиәләү. Йыһазландырыу: дәреслек, һүрәттәр.
Дәрес барышы.
l.Ойоштороу мәле. Уҡыу эшмәкәрлегенә мотивация булдырыу.
- Һаумыһығыҙ. Ултырығыҙ. Дәрестең девизын уҡыйыҡ:
Ҡыңғырауҙы ишеттек тә . (слайд) Ашыҡтыҡ беҙ дәрескә. Китап – дәфтәрҙәр әҙер Тотонайыҡ беҙ эшкә.
II.Уңыш ситуацияһын тыуҙырыу (Белемде актуалләштереү).
1.Артикуляцион күнегеү - Балалар, хәҙер башҡорт теле өндәрен дөрөҫ әйтеү өсөн, шиғыр уҡып алайыҡ. Шиғырҙа нимә тураһында һүҙ бара , уйлағыҙ, беҙ дәрестә бөгөн нимә хаҡында һөйләшербеҙ икән.
Ҡыш килгәс тә, хайран ҡалды, Урманға баҡты йәлләп, Ағастарға яба һалды, Аҡ мамыҡтан шәл бәйләп.
Хайран ҡалды – удивился баҡты – посмотрел - Тимәк, шиғырҙа нимә хаҡында һүҙ бара? Шиғыр юлдарын нисек аңланығыҙ? Дәрестә нимә хаҡында һөйләшәсәкбеҙ?
III.Уҡыу мәсьәләһен ҡуйыу (проблема ҡуйыу)
Уҡыусылар, хәрефтәр аҙашҡан. Уларҙы дөрөҫ урынлаштырһағыҙ, дәрестең темаһын уҡырһығыҙ. Уарамнд ин снөө ылый. – Ниндәй һүҙҙәр килеп сыҡты? (урманда ни өсөн йылы)
IV.Уҡыу мәсьәләһен сисеү. (яңы теманы өйрәнеү)
- Бөгөн беҙ Ф.Иҫәнғоловтың “Урманда ни өсөн йылы?” хикәйәһен уҡырбыҙ. Дәфтәрҙәргә число, теманы яҙып ҡуйығыҙ
1. Хикәйә өҫтөндә эш: а) Яҙыусы тураһында белешмә биреү (Слайд) (маршрут биттәре таратыла)
Иҫәнғолов Фәрит Әхмәҙулла улы, Фәрит Иҫәнғолов (1928—1983) башҡорт яҙыусыһы, Салауат Юлаев исемендәге премия лауреаты. Балалар өсөн “Тәүге һынау», «Баҫҡыс», «Хәмит күпере», «Сабирҙың дуҫтары», «Нәҙекәйбил», «Быйыл йәй» һәм башҡа хикәйә, повестары донъя күрә. б)һүҙлек эше: өшөнө – замерз ауҙара – валит ботаҡтар – ветки ышанманы – не поверил в)хикәйәне үҙем уҡыйым (уҡыусыларҙан тәржемә иттереп барам) физ-ка
V.Белемде нығытыу(яңы белемде практикала ҡулланыу)
1. хикәйәнең йөкмәткеһе буйынса эш
- Атаһы менән Әсләм ҡайҙа баралар? - Улар унда нимә эшләйҙәр? - Ни өсөн Әсләмгә йылы булып китә? 2. Таблицаны тултырыу (һөйләмдәр менән)
Һөйләмдәр
Дөрөҫ
Дөрөҫ түгел
Әсләм атаһы менән урманға китте.
Атаһы ҡоро ағастарҙы бысып ауҙармай.
Нишләп урманда ҡышын һыуыҡ икән?
3.Хикәйәнән хәбәр, һорау, өндәү һөйләмдәрҙе яҙып ал. 4.Хикәйәнең моделен төҙөйөк:
атаһы
урман
өйгә
Әсләм
-Хикәйәнең авторы кем? Төп геройҙың исеме кем? автор нимә әйтергә теләгән? (эшләгән кеше өшөмәй, хеҙмәт кешене йылыта икән)
VI.Йомғаҡлау. Рефлексив анализ.
- Дәрестә үҙегеҙгә ниндәй кәрәкле мәғлүмәттәр алдығыҙ, нимәләр белмәй инегеҙ? Дәрес оҡшанымы, юҡмы, һеҙҙең алдығыҙҙы ятҡан йылмайликтарға билдәләгеҙ.
1.Өйгә эш : 132-се күнегеүҙе биреме буйынса яҙып үтәргә.
2.Рефлексив анализ.
Номер материала: ДВ-430500
Не нашли то что искали?
Вам будут интересны эти курсы:


text:
I used double deposit bonus from them. I traded that money, they are real
Бонус Форекс
JustForex
- Spreads from 0 пункты
- Leverage up to 1:2000
- All strategies are allowed
- IFSC Regulation
Деталдәре
Һуңғы Тикшереү Форекс Беҙгә Бонус 2018!
Әгәр һеҙ етди ҡарай сауҙа Форекс, һеҙ табырға тейеш, брокер өсөн көрәш менән ышаныслы. Һеҙ саҡырғас, беҙ, беҙгә бонус күҙәтеү тикшереү өсөн форекс, сөнки беҙ уйлап, был брокер, улар һеҙ иғтибар кәрәк.
Компания Күҙәтеү Justforex
Компания әсә булыу justforex компанияһы ipctrade, хеҙмәттәр тәҡдим иткән интернет-трейдинг форекс баҙарында. Күңел, ышаныс гарантиялана тип форекс трейдер, Белиз-ара көйләнгән һәм авторизованы буйынса комиссия финанс хеҙмәте компанияһы ipctrade. Өҫтәүенә сауҙа Форекс., Һеҙ шулай уҡ аласыз, ҡиммәтле ҡағыҙҙар һатыу, тауар кеүек яһалма ҡорал.
Иҫәп яҙмаһы тибына бәйле, трейдеры ҡулланалар, Дилә компанияһы сығыш яһай ала, икенсе сауҙа эшләүҙә ҡатнашыуы кеүек, йәки брокер, ул ликвидлығын тәьмин итеүгә заказдар бирә трейдер.
Компания Клиенттарына Мәғлүмәтте Ярҙам
Контакт сайттағы мәғлүмәт һеҙгә ярҙам хеҙмәте ярҙам менән файҙалана ала. Инглиз телен яҡлап уңайлы, Украина һәм индонезия, инглиз һәм ярҙамы менән индонезия 24 сәғәт, Публикуем дүшәмбе-йома.
Сауҙа Компанияһы Иҫәп Мәғлүмәт Justforex
Өс төр иҫәп яҙмаһы бар, уны асырға мөмкин.. Үҙ аккаунт эшләргә раҫлай йәки һезгә кәрәк түгел депозит, ябай теркәлгән. бэк-офисын.
Асыҡ типтағы иҫәбенә-классик, һеҙҙе яурынына тиклем кредит биргән 1:2000 мөмкинлек һәм һатыуға тиклем 29 металл плюс ике валюта пар; һәм ndd һәм ECN, яурыны менән 1:500 сауҙа һәм 89 металл плюс өс валюта пар.
Һеҙ шулай уҡ аласыз асыу демо-счет, килешеү ҡағыҙҙарын эшләргә мөмкинлек бирелә, әммә был термин ҡуллана, уларға яҡыныраҡ була шул, улар реаль сауҙа ҡулланыла.. Был аҡсаға һатып реаль мөмкинлек булмаған ҡурҡыныс.
Форекс Сауҙа Үҙенсәлектәре
Ысулдарын үтәү, баҙар менән файҙаланыу иҫәбенә үтәү өсөн, йәшерен һәм бер ниндәй комиссия. Спреды йөҙөп үҙгәреп тора. 2 Classic өсөн иҫәп пункты өсөн 0 һәм пункт өсөн ECN 0.8 ndd пункттары.
Сауҙа Форекс Программа Менән Тәьмин Итеү
Ике сауҙа платформа сайты бар, Проприетар metatrader4 популяр һәм веб-трейдер Форекс. Компания justforex Платформа-был веб-версия МТ4, юҡ скачивать программа тәьминәте һәм компьютер ҡуйырға була, һеҙҙең һеҙ теләһә ниндәй тура килһә. Дуҫлыҡ булып уның интерфейсы һәм упрощенный функционалы.
4 мобиль версияһы бар metatrader шулай уҡ, мөмкин өсөн android iphone һәм улар., һеҙ барышында һатыу итеү мөмкинлеге бирә, йәғни, компьютер булған өсөн алғы өлөшө..
Бонус Форекс Системаһының
Компания файҙалана ала justforex 100% бонус н / минималь депозит $ 100, аҡш долларына тиклем 20 һәм бонустар һеҙ, бәлки, ала,000. Депозитный счет иҫәбенә автоматик процесс тамамланғандан һуң һеҙ буласак бонус. Һеҙ сығарып, табыш ала, һәм ул ҡасан ала бонус һеҙ эшләйһе һеҙ был теләсә ҡайһы ваҡытта трейдинг, бонус юҡҡа түгел ул. Әммә, һуң ғына сығара ала бонус һеҙ, шарттар кеүек шарттар һәм бонусный. Justforex компанияһы акциялары даими нигеҙҙә башҡа булыуы мөмкин бонусный.Брокер Булып


text:
“Самауырҙа ҡунаҡта”
27 октября 2014 йыл | Мәҙәниәт һәм әҙәбиәт
Фойела тиҙ арала ҡамыр ризыҡтары, ҡайнатма, бал һ.б. тәмлекәстәрҙән торған сәй өҫтәле әҙерләнде. Конкурста Табын казактары хоры, социаль приют, Совет урамында йәшәүселәр һәм мәктәп коллективтары ҡатнашты. Совет урамы вәкилдәре пирог, бал, һөт, эремсек янына витаминлы үлән сәйе әҙерләгән. Табын махсус-коррекция интернат-мәктәбе һәм социаль приют бүлеге сәй өҫтәле генә әҙерләмәгән, балаларҙың ҡул эштәренән күргәҙмә лә ҡуйған.
Анна Аванесян хуш еҫле үлән сәйҙәрен Әрмәнстандан килтергән инжир, грек сәтләүеге, кизил ҡайнатмалары менән эсерҙе. Сара ҡунағы – Красноусолдан шәхси эшҡыуар Рәзилә Шәрипова сәй дегустацияһы ойоштороп, донъяның иң тәмле сәйҙәре тураһында һөйләне.
Был байрам оло йәштәгеләр көнөнә арналды. Өлкәндәрҙе ауыл биләмәһе башлығы Ә.Ғ.Хисаметдинов, Табын ауылының ветерандар советы рәйесе М.Н.Сидорова ҡотланы. Артабан алып барыусы Е.Рябова Рәсәйҙә сәйҙең килеп сығыу тарихын һөйләп ишеттерҙе, Табын халыҡ казак хоры сәйгә арналған йырҙар йырланы. Сараны байрам концерты дауам итте.
Шулай итеп, был көндө йомарт самауыр үҙ янына төрлө милләт халҡын йыйҙы.
Анна Аванесян хуш еҫле үлән сәйҙәрен Әрмәнстандан килтергән инжир, грек сәтләүеге, кизил ҡайнатмалары менән эсерҙе. Сара ҡунағы – Красноусолдан шәхси эшҡыуар Рәзилә Шәрипова сәй дегустацияһы ойоштороп, донъяның иң тәмле сәйҙәре тураһында һөйләне.
Был байрам оло йәштәгеләр көнөнә арналды. Өлкәндәрҙе ауыл биләмәһе башлығы Ә.Ғ.Хисаметдинов, Табын ауылының ветерандар советы рәйесе М.Н.Сидорова ҡотланы. Артабан алып барыусы Е.Рябова Рәсәйҙә сәйҙең килеп сығыу тарихын һөйләп ишеттерҙе, Табын халыҡ казак хоры сәйгә арналған йырҙар йырланы. Сараны байрам концерты дауам итте.
Шулай итеп, был көндө йомарт самауыр үҙ янына төрлө милләт халҡын йыйҙы.
Наталья ХӘБИБУЛЛИНА,
Табын мәҙәниәт йорто
директоры.
Табын мәҙәниәт йорто
директоры.


text:
Wp/sty/Цым пайрам
Wp > sty > Цым пайрам
Цым пайрам — Нәсел пашлыҡ исләү көн.
Үткәреү цаҡ: Цәүсә ай.
Цым пайрам — Нәсел пашлыҡ исләү көн. Үткәреү цаҡ: Цәүсә ай. Цым пайрам — Сыбырларның порнаңҡы пайрамы. Цилемнең пөтөшөнтә пашланаты, цым ҡороғанта. Таң ирттәтән ауылның тораҡцылары сыйаратҡа паратылар. Ҡәберләрне тасартатылар та цатрыҡларны төсәтәтеләр. Мулла пелән пергә нәсел пашлыҡларға йетенце тубыҡҡаца ҡатымлы тыуаларны уғыйтылар. Перенце күптә түгел үлгән туғаннарға тыуаны уғыйтылар. Алттан пыйасның ҡабығына пуйалған йомортҡаларны әсерләйтеләр. Аларны әпкиләтеләр ҡалтата (атай күләцек). Йомортҡаларны ашап ҡуйатылар, та ҡабығын ҡәберләр өстөтән цацатылар. Йарым ауылларта үлгәннәрнең урыннары өстөтән көлләр цацҡан, атай пағаннарны ултысҡаннар. Аннансуң өйләртә ҡатым үткәрәтеләр. Милли ашамлыҡлар (пиш-пармаҡ, пауырсаҡ, туғац, муйыл пәрәк, иләк пәрәк, пәрәмец, пәлец тә ш.п.) та төрлө татлы ашлар әсерләйтеләр. Туғаннарны цайға цағыратылар, танышларны, мулланы йә тыуаларны пелетәгенке кешене. Палларға лампасы та пуйалған йомортҡаларны өләшәтеләр. Йомортҡаларны йолоуларта ошланыу, тонйаның кән ҡалыҡларта оцорашаты. Йомортҡа йаңа өмөрнөң тә тонйағайның симболо пулып исәпләнәте.
Үлгән нәсел пашлыҡларның исемләрен әйткәнтә, әйтәтеләр:
Йатҡан йере йарыҡ пулсын,
Оцмаҡ ишеге ацыҡ пулсын.
Цым пөтмәгәнцә йарамайты йерне сөргәле, ағацларны кисә пашлағалы.


text:
13-10-2017, 09:55 / ---
Һәр кем өсөн шатлыҡлы ваҡиға
Башҡортостандың Дәүләт суверенитеты тураһындағы декларацияһы ҡабул ителеүгә 27 йыл тула. Уны, һәр ваҡыттағыса, халҡыбыҙ киң билдәләй, ҡала-районда төрлө саралар ойошторола. Республика көнөнә арналған байрам тантанаһы ҡала Мәҙәниәт һарайында ла үтте. Тантаналы йыйылышта Башҡортостан Республикаһының Урман хужалығы министры урынбаҫары Салауат Бәхтийәров, Дәүләт Йыйылышы - Ҡоролтай депутаты Юрий Щевелев, район Советы рәйесе урынбаҫары Евгений Карепанов, муниципаль район хакимиәте башлығы Владислав Миронов, Белорет металлургия комбинатының Директорҙар советы рәйесе Олег Тертычный, Дан орденының...


text:
Юлыҡ ауылының тамғалары
30 июня 2014 йыл | Йәмғиәт
Ғайса Хөсәйеновтың «Башҡорт тамғалары, тамғалы яҙыуҙар, балбалдар китабында» билдәләнеүенсә: «Башҡорттар борон-борондан әйберҙәргә, ағасҡа, ташҡа тамға һалыр булған. Ул ниндәйҙер бер мәғәнәгә эйә йолаға, үҙенсә бер ҡанунға әйләнеп киткән. Уның мәғлүм бер тәғәйенләнеше, айышы билдәләнгән. Бер боронғо айышы ҡәүем, ҡәбилә булһа, аҙағырак ырыу билдәһе рәүешен алған, буғай. Төрки уғыҙ хикәйәттәрендә Уғыҙ ҡағандың бер төркөм ҡәүемдәргә тамға, ағас, ҡош, оран исемдәрен билдә итеп тәғәйенләп биргәнлеге сағыла. Боронғо башҡорттар ҙа Уғыҙ ҡаған (хан) ҡулынан изге тамға, ағас, ҡош, оранға эйә булған, тиелә. Риүәйәттәр, тәүарихтар һөйләүенсә, был йоланы Сыңғыҙ хан да дауам итеп, башҡорт ырыу башлыҡтарының һәр береһенә тәғәйенләп тамға, ағас, ҡош, оран атап биргән. Йәғни был атамалар һәр ҡәүем, ырыуҙың атрибутына әүерелгән. Ҡош тәпәйен йәки ниндәйҙер һынды хәтерләткән тамғаларға мәжүсилек замандарынан ҡалған, изге мәғәнәләр ҙә һалынған булһа кәрәк. Taмғa ырыу эмблемаһы функцияһын үтәгән. Ырыу башлығы өсөн тамғаһы дәрәжә билдәһен сағылдырған.
XVIII—XIX быуаттарҙа башҡорттарҙа ырыуҙарҙың тарихи, социаль роле кәмей йәки тарҡала бара, ырыу тамғалары ла тарауланып, үҙ нәҫел, ғаилә даирәһенәсә тарайа. Тимәк, башҡорт тамғалары хосуси милекселекте аңлаткан тарыраҡ мәғәнәгә күсә. XIX быуаттың икенсе яртыһынан, тәғәйен 60-сы йылдарынан тамғалар нәҫел, ғаилә милкен күрһәтеп, ер-һыу биләмәләренә, малдарға, ҡаралтыларға, ҡорамалдарға, әйберҙәргә һәм башҡа милектәргә һалынған. Тамғалар быуындан-быуынға күсеп килгән, улар нәҫелдең туғанлыҡ билдәһе булып киткән.
Ырыу, ырыу-ара килешеү ҡағыҙҙарына һәм башҡа документтарға ырыу, нәҫел-ғаилә тамғалары ла һалынған. Ҡул ҡуйыусы старшина, староста йәки ғаилә башлығы тамғаһын һалған тәҡдирҙә лә, ғәҙәттә, «тамғамды һалдым» тип яҙып та ҡуйған. «Ҡул ҡуйҙым», «тамға һалдым», тигән һүҙ яҙмала һәм лексиконда шулай нығынған. Тимәк, бындай саҡта тамға мөһөр билдәһе урынына ла йөрөгән».
5 июлдә үтәсәк байрамға әҙерлек сиктәрендә ауыл тарихы менән ҡыҙыҡһынып, Башҡортостан Үҙәк дәүләт архивында булғанда метрика кенәгәләрендә Юлыҡ ауылының нәҫел тамғаларына юлыҡтыҡ.
1829 йылдан башлап мәхәллә имамдары тыуыу, үлем, никахлашыу һәм айырылышыуҙарҙы метрика кенәгәһенә теркәп бара башлайҙар. Метрика кенәгәләрен билдәле бер өлгө буйынса муллалар ғәрәп графикаһында (ҡайһы йылдарҙа фарсы) тултырып барған. Кенәгә ике нөсхәлә тултырылған. Муллалар метрика кенәгәләренең бер нөсхәһен үҙҙәрендә ҡалдырып, икенсе нөсхәһе Диниә назараты архивына тапшырыла барған. Билдәле булыуынса, улар был дәүерҙә бөгөнгө ЗАГС функцияһын үтәгән.
Ҡыҙғанысҡа ҡаршы, Октябрь боролошонан һуң мәсеттәр туҙҙырылған, уларҙың бик аҙы ғына имен ҡала. Юлыҡ мәсетендәге
метрика кенәгәләренең яҙмышы хаҡында ике төрлө фараз йөрөй. Берәүҙәр мәсеттәге ҡағыҙҙарҙы Шәриф Ҡасимов йәшереп урамында күмгән икән тиһәләр, икенселәре Һәҙиәтулла Рәшитов тарихи документтарҙы нимә эшләтергә белмәгәнлектән яндырған икән, тиҙәр.
Архивта ауыл мәхәлләһенең 1835-1899 йылдарҙа төҙөлгән метрика кенәгәләре ентекләп өйрәнелде. Ауылдашыбыҙ Азамат Рәшит улы Урманшин документтарҙы архивтан табып, ғәрәп яҙыуҙарын руссаға тәржемә итте. Артабан Һаҙый Юлмөхәмәтов нәҫелдәр буйынса тамғаларҙы системаға һалды.
Күренеүенсә, күпселек нәҫелдәрҙең тамғаһы икенсе бер нәҫелдең тамғаһының дауамы булып тора. Был тамғаны Юлыҡтың төп тамғаһы булған тип фаразларға мөмкин.
XVIII—XIX быуаттарҙа башҡорттарҙа ырыуҙарҙың тарихи, социаль роле кәмей йәки тарҡала бара, ырыу тамғалары ла тарауланып, үҙ нәҫел, ғаилә даирәһенәсә тарайа. Тимәк, башҡорт тамғалары хосуси милекселекте аңлаткан тарыраҡ мәғәнәгә күсә. XIX быуаттың икенсе яртыһынан, тәғәйен 60-сы йылдарынан тамғалар нәҫел, ғаилә милкен күрһәтеп, ер-һыу биләмәләренә, малдарға, ҡаралтыларға, ҡорамалдарға, әйберҙәргә һәм башҡа милектәргә һалынған. Тамғалар быуындан-быуынға күсеп килгән, улар нәҫелдең туғанлыҡ билдәһе булып киткән.
Ырыу, ырыу-ара килешеү ҡағыҙҙарына һәм башҡа документтарға ырыу, нәҫел-ғаилә тамғалары ла һалынған. Ҡул ҡуйыусы старшина, староста йәки ғаилә башлығы тамғаһын һалған тәҡдирҙә лә, ғәҙәттә, «тамғамды һалдым» тип яҙып та ҡуйған. «Ҡул ҡуйҙым», «тамға һалдым», тигән һүҙ яҙмала һәм лексиконда шулай нығынған. Тимәк, бындай саҡта тамға мөһөр билдәһе урынына ла йөрөгән».
5 июлдә үтәсәк байрамға әҙерлек сиктәрендә ауыл тарихы менән ҡыҙыҡһынып, Башҡортостан Үҙәк дәүләт архивында булғанда метрика кенәгәләрендә Юлыҡ ауылының нәҫел тамғаларына юлыҡтыҡ.
1829 йылдан башлап мәхәллә имамдары тыуыу, үлем, никахлашыу һәм айырылышыуҙарҙы метрика кенәгәһенә теркәп бара башлайҙар. Метрика кенәгәләрен билдәле бер өлгө буйынса муллалар ғәрәп графикаһында (ҡайһы йылдарҙа фарсы) тултырып барған. Кенәгә ике нөсхәлә тултырылған. Муллалар метрика кенәгәләренең бер нөсхәһен үҙҙәрендә ҡалдырып, икенсе нөсхәһе Диниә назараты архивына тапшырыла барған. Билдәле булыуынса, улар был дәүерҙә бөгөнгө ЗАГС функцияһын үтәгән.
Ҡыҙғанысҡа ҡаршы, Октябрь боролошонан һуң мәсеттәр туҙҙырылған, уларҙың бик аҙы ғына имен ҡала. Юлыҡ мәсетендәге
метрика кенәгәләренең яҙмышы хаҡында ике төрлө фараз йөрөй. Берәүҙәр мәсеттәге ҡағыҙҙарҙы Шәриф Ҡасимов йәшереп урамында күмгән икән тиһәләр, икенселәре Һәҙиәтулла Рәшитов тарихи документтарҙы нимә эшләтергә белмәгәнлектән яндырған икән, тиҙәр.
Архивта ауыл мәхәлләһенең 1835-1899 йылдарҙа төҙөлгән метрика кенәгәләре ентекләп өйрәнелде. Ауылдашыбыҙ Азамат Рәшит улы Урманшин документтарҙы архивтан табып, ғәрәп яҙыуҙарын руссаға тәржемә итте. Артабан Һаҙый Юлмөхәмәтов нәҫелдәр буйынса тамғаларҙы системаға һалды.
Күренеүенсә, күпселек нәҫелдәрҙең тамғаһы икенсе бер нәҫелдең тамғаһының дауамы булып тора. Был тамғаны Юлыҡтың төп тамғаһы булған тип фаразларға мөмкин.
Рәхимйән Юлыҡов,
һәүәҫкәр тарихсы.
Юлыҡ ауылы.
һәүәҫкәр тарихсы.
Юлыҡ ауылы.


text:
Скачать презентацию
Идет загрузка презентации. Пожалуйста, подождите
Презентация была опубликована 2 года назад пользователемОлег Охлебинин
1 Тема: Сифат дәрәжәләре Ибраһимова Рәүфилә Ғүмәр ҡ ы ҙ ы
2 Ойоштороу Дәрес башланды хә ҙ ер, Бе ҙ матур ултырабы ҙ. «4» һәм «5» билдәләрен Бе ҙ көндә арттырабы ҙ.
3 телмәр гимнастикаһы Йо- йомша ҡ, йомро, йо ҡ а; Йә- йәшел, йәмле, йәтеш; Йы- йылы, йылтыр, йылғыр; Йө- йөнтә ҫ, йөнлө; Йү- йүгерек, йүнсел.
4 Һорау ҙ ары: Ниндәй? Ни тө ҫ лө? Ҡ айһы? сифат Билдәформа Тө ҫ КүләмТәм Һәр ва ҡ ыт исемде асы ҡ лай.
5 Ала һыйыр, һәү-һәү, Аша әй ҙ ә, туйғансы. Та ҙ а һыу ҙ а ҡ ояйым, Эс һыуһының ҡ анғансы. (К.Кинйәбулатова. «Ала һыйыр»)
6 Иң көслөһө- Кеше
7 Физкультминутка: Бе ҙ я ҙҙ ы ҡ, я ҙҙ ы ҡ, я ҙҙ ы ҡ, Барма ҡ тар ҙ ы талдыр ҙ ы ҡ. Хә ҙ ер бе ҙ ял алабы ҙ Һәм тағы ла я ҙ абы ҙ.
8 Сифаттың 4 дәрәжәһе бар. Төп дәрәжә Сағыштырыу Арты ҡ лы ҡ А ҙ һытыу аҡаҡ ағыра ҡ Ап- а ҡ а ҡ һыл һары һарыра ҡ һап- һарыһарғылт ҡ ы ҙ ыл Ҡ ы ҙ ылы- ра ҡ ҡ ып- ҡ ы ҙ ыл ҡ ы ҙ ғылт көслөкөслөрәкиң көслө
9 177- се күнегеү. Болан балаһы.
10 Физкультминутка: Бер- ике уңға борол, Бер- ике һул я ҡҡ а, Бер- ике ҡ улдарыңды, Тей ҙ ереп ал ая ҡҡ а. Бер- ике эйеләйек, Бер- ике ү ҫ әйек, Бер- ике те ҙ елешеп, Түңәрәктән үтәйек.
11 кроссворд 1.Был хайуанды күпме генә ашатһа ҡ та, «хөрт- хөрт»ти. 2.Бик бәләкәй булһа ла, бик көслө йыш көйһө ҙ ләнә, «иа-иа» тип һөйләшә. 3.Бик о ҙ он моронло, ү ҙ е бик кәү ҙ әле. 4. Ҡ ышын ҡ ар а ҫ тында йо ҡ лай. 5.Бик матур йәнлек, сәтләүек ярата.
12 Тест һорау ҙ ары: 1) Предметтың билдәһен белдергән һү ҙ нисек атала? А. исем Б. сифат В. Һан 2) Сифат һорау ҙ арын тап: А.Кем? Нимә? Б. Нисә? Күпме? В. Ниндәй? Ҡ айһы? Ҡ ай ҙ ағы? Ҡ асанғы? 3) Сифаттар ҙ ың нисә дәрәжәләре бар: А. өс, Б. дүрт В. Биш
Еще похожие презентации в нашем архиве:
© 2018 MyShared Inc.
All rights reserved.


text:
Фото:
Яҡташыбыҙ - Омск өлкәһе хөкүмәте рәйесе урынбаҫары
Фото:
Рәсәй Федераль именлек хеҙмәтенең Омск өлкәһе буйынса идаралығы етәксеһе Рәсим Ғирфанов Омск өлкәһе рәйесе урынбаҫары итеп тәғәйенләнде.
Йөкләмәләрҙе бүлеүгә ярашлы, ул Омск өлкәһенең Граждандар оборонаһы һәм Ғәҙәттән тыш хәлдәр эштәре буйынса Баш идаралығы, Омск өлкәһе Хоҡуҡ һаҡлау органдары менән үҙ-ара эш итеү идаралығы, губернаторҙың Дәүләт серен һаҡлау буйынса идаралығы эшмәкәрлеген күҙәтәсәк. Бынан тыш, Ғирфанов мәғлүмәт именлеге буйынса өлкә комиссияһы, Омск өлкәһенең терроризмға ҡаршы комиссия аппараты, төбәк наркотиктарға ҡаршы комиссия аппараты, өлкә эвакуация комиссияһы, Омск өлкәһендә хоҡуҡ тәртибен боҙоуҙарҙы иҫкәртеү өлкәһендә эшмәкәрлекте көйләү буйынса ведомство-ара комиссияһы эшен етәкләйәсәк.
Яҡташыбыҙ Рәсим Мәсәлим улы Ғирфанов 1951 йылдың 14 декабрендә Дәүләкәндә тыуған. Өфө авиация институтын, авиация двигателдәре факультетын тамамлаған. Юллама буйынса Өфө моторҙар эшләү заводының "Союз" тәжрибә конструкторҙар бюроһына эләгә, инженер-конструктор булып эшләй. 1979 йылда дәүләт именлеге органдарына эшкә саҡырыла. Минскиҙа Дәүләт именлеге комитетының Юғары курстарын, һуңынан Мәскәүҙә Дәүләт именлеге комитетының Юғары мәктәбен тамамлай. Оперуполномоченный вазифаһынан башлап, РФ Федераль именлек хеҙмәтенең Башҡортостан Республикаһы буйынса идаралығы начальнигы урынбаҫарына тиклем бөтә карьера баҫҡыстарын үтә. 2002 йылдың февраленән 2009 йылдың декабренә тиклем Рәсәй Федераль именлек хеҙмәтенең Омск өлкәһе буйынса идаралығын етәкләй. Генерал-майор званиеһында.


text:
Петр Сумин Башҡортостан Президентына хеҙмәттәшлек өсөн рәхмәт белдерҙе
Башҡортостан Республикаһы Президенты Мортаза Рәхимов исеменә Силәбе өлкәһе губернаторы Петр Суминдан ул өлкә губернаторы вазифаһында эшләгән осорҙағы хеҙмәттәшлек һәм ярҙам өсөн рәхмәт һүҙҙәре менән хат килде. Унда шулай тиелә:
“Хөрмәтле Мортаза Ғөбәйҙулла улы!
Силәбе өлкәһе губернаторы, Хөкүмәт рәйесе сифатында вәкәләттәрем срогы тамамланды.
Һуңғы ун йылда бөтә Рәсәй менән бергә беҙҙең өлкә уңышлы төҙөкләндерелде, иң көслө һәм тотороҡло үҫешеүсе төбәктәрҙең береһенә әүерелде. Әлеге иҡтисади хәлгә лә бирешмәнек. Был – бөтә яҡташтарымдың хеҙмәте, губернатор булып эшләгәндә мин һәр саҡ уларҙың ярҙамын тойҙом.
Силәбе өлкәһе өлгәшкән социаль-иҡтисади уңыштар һаҡланып ҡалыр һәм үҫтерелер, өлкә Көньяҡ Урал халҡы, бөтә Тыуған илебеҙ именлеге хаҡына ышаныслы үҫешен дауам итер, тип ышанам.
Беҙҙе һәр саҡ аңлауығыҙ һәм ярҙам күрһәткәнегеҙ, Силәбе өлкәһен нығытыу өсөн ҙур әһәмиәткә эйә булған үҙ-ара ышаныслы, ихлас хеҙмәттәшлек өсөн Һеҙгә рәхмәтемде белдерәм.
Ысын күңелдән эшмәкәрлегегеҙҙә артабан да уңыштар, һаулыҡ, именлек теләйем!
Ихтирам менән П.И. Сумин”.


text:
Мишкә районында мари композиторы Алексей Искәндәровҡа һәйкәл асылды
Мишкә районының Ирсай ауылында билдәле мари композиторы Алексей Искәндәровҡа бюст асылды.
«Башинформ» агентлығына «Мишкә» мари тарихи-мәҙәни үҙәге методисы Людмила Алексеевна хәбәр итеүенсә, һәйкәлде асыу өсөн Мишкә, Бөрө, Ҡалтасы райондары һәм Өфө ҡалаһы халҡы аҡса йыйған.
Бюсты асыу тантанаһына күрше райондарҙан, Өфө һәм Йошкар-Ола ҡалаларынан делегаттар килде.
— Был Ирсай ауылы кешеләре өсөн генә түгел, бөтә Мишкә районы халҡы өсөн дә көтөп алынған ваҡиға булды, — тип билдәләне Людмила Имаева. – Алексей Искәндәров бөйөк композитор булараҡ Йошкар-Ола ҡалаһында формалашҡан, әммә уйҙары менән ул һәр саҡ тыуған яғында булған. Тыуған төйәгенең илаһи моңдарын ул ноталарға һалған. Бюсты асыу – уның бәләкәй ватанына үҙенә күрә ҡайтыуы булды.


text:
Башҡортостанда йәшәүсе 3600-ҙән ашыу кеше Өфөнөң мобиль халыҡ мәшғүллеге үҙәге хеҙмәттәре менән файҙаланған
Өфөнөң мобиль халыҡ мәшғүллеге үҙәге үткән йылда Башҡортостан ҡалалары һәм райондарына 60 тапҡыр эш сәфәре менән сыҡҡан. Йыл дауамында баш ҡалалағы халыҡ мәшғүллеге үҙәгенең мобиль үҙәге республикала йәшәүсе 3600-ҙән ашыу кешегә 5 меңгә яҡын дәүләт хеҙмәте күрһәткән. Иҫегеҙгә төшөрәбеҙ, уларҙың барыһы ла бушлай күрһәтелә.
Мобиль үҙәк тарафынан күрһәтелгән дәүләт хеҙмәттәренең күпселеге – 3500-ҙән ашыуы – һөнәри йүнәлеш өлкәһендә ярҙам күрһәтеү.
Өфөнөң халыҡ мәшғүллеге үҙәгенән хәбәр итеүҙәренсә, мобиль үҙәк хеҙмәттәре менән өс меңдән ашыу студент һәм мәктәп уҡыусыһы, 100-гә яҡын эш эҙләүсе һәм иректән мәхрүм итеү рәүешендә яза алған яҡынса 400 кеше ҡулланған.
Бынан тыш, баш ҡалалағы халыҡ мәшғүллеге үҙәгенең мобиль үҙәге үткән йыл дауамында Өфө, Стәрлетамаҡ, Нефтекама, Мәләүез ҡалаларында һәм Благовар районында йәштәр, юғары һәм урта махсус уҡыу йорттарын тамамлаусылар өсөн вакансиялар йәрминкәләрен үткәреүҙә ҡатнашҡан.


text:
Грипҡа ҡаршы
Район-ҡалала грипҡа ҡаршы вакцинациялау тамамланыу өҫтөндә. Тәү сиратта прививка балаларға эшләнде. Шулай уҡ өлкәндәр өсөн 5600 доза вакцина алынған. Улар һаулыҡ һаҡлау, мәғариф хеҙмәткәрҙәре, ҡала студенттарын вакцинациялау өсөн файҙаланыласаҡ. Был профилактик сара бушлай үткәрелә.
Президент Гранты – темәстәргә!
“Темәс” тарихи-мәҙәни үҙәге “Боронғо кәсептәрҙе тергеҙеү” йүнәлеше буйынса Башҡортостан Республикаһы Президентының 100 мең һумлыҡ Грантына лайыҡ булған. Был аҡсаға үҙәк хеҙмәткәрҙәре ҡатын-ҡыҙҙар өсөн биҙәүестәр, селтәр, ҡашмау әҙерләү, быйма баҫыу буйынса эште йәнләндерәсәк. Шулай уҡ улар 1812 йылғы Ватан һуғышына арналған төрлө кисәләрҙе әүҙем үткәрә. Ошо көндәрҙә буласаҡ һалдаттарҙы мәсеткә йыйып, уларға вәғәз уҡыу, ололарҙың фатихаһын биреү кеүек изге эште лә ойошторғандар.
Эстафета – Сәйғәфәрҙә
Ошо көндәрҙә күсейҙәр “Хәтерләйбеҙ, баш эйәбеҙ” эстафетаһын Сәйғәфәр ауылына тапшырған. Ҡунаҡтарҙы ауыл биләмәһе башлығы Г. Азаматова етәкселегендәге делегация юғары кимәлдә ҡаршы алған. Сарала мәктәп, дин әһелдәре, ауыл йәмәғәтселеге, аҡһаҡалдар, ағинәйҙәр әүҙем ҡатнашҡан. Күсейҙәр 1812 йылғы Ватан һуғышында ҡатнашҡан ата-бабаларының шәжәрәһен төҙөгән. Сарала сәйәси золом ҡорбандары хәтергә алынған.
Башҡорт телендә уҡыйыҡ!
Райондың аҡһаҡалдар һәм ағинәйҙәр клубы рәйестәре йыйылыш үткәргән. Унда йәштәргә патриотик тәрбиә биреү, ғаиләләрҙе заман афәттәренән һаҡлап ҡалыу кеүек мәсьәләләр күтәрелгән. Шулай уҡ аҡһаҡалдар һәм ағинәйҙәр клубтары араһында “Башҡортостан ҡыҙы” журналына иң күп яҙылыусыларға конкурс иғлан ителгән. Районыбыҙҙың оло быуын вәкилдәре башҡорт телендә сыҡҡан баҫмаларҙы күпләп алдырыу һәм таратыу яғында.
Г. Иҫәнгилдина.
Профком рәйестәре иғтибарына!
2013 йылда балаларҙы йәйге лагерҙарҙа, шифаханаларҙа ял иттереү өсөн ойошма, учреждение, шәхси эшҡыуарҙарҙан заявкалар ҡабул итеү башланды. Уны 20 ноябргә тиклем мәғариф бүлегенә тапшырырға кәрәк. Заявкала план буйынса һаулығын нығытасаҡ һәм ял итәсәк балаларҙың һаны күрһәтелергә тейеш.
Ҡыҙыҡһындырған һорауҙар менән Баймаҡ ҡалаһы, Горький урамы, 26, 106-сы кабинетҡа мөрәжәғәт итегеҙ. Белешмәләр өсөн телефон: 2-11-71.
Мәғариф бүлеге.
Хроника
Рәсәй Федерацияһы Пенсия фондының Башҡортостан Республикаһы буйынса бүлексәһе Баймаҡ районы һәм Баймаҡ ҡалаһындағы идаралығы дәүләт учреждениеһы начальнигы итеп, ошоға тиклем БР Федераль ҡаҙналығының Баймаҡ ҡалаһы һәм районы буйынса бүлеге етәксеһе булып эшләгән Салихов Илгиз Мөрит улы тәғәйенләнде.
* * *
Баймаҡ муниципаль район хакимиәтенең мәғлүмәт-аналитика һәм кадрҙар эше буйынса бүлеге начальнигы вазифаһын башҡарыусы итеп Ирмәкова Жанна Зөбәйер ҡыҙы тәғәйенләнде.
Ошоға тиклем район хакимиәтенең мәғлүмәт-аналитика һәм кадрҙар эше бүлеге начальнигы булып эшләгән Ишембәтов Ришат Вәкил улы биргән ғаризаһына ярашлы үҙ теләге менән биләгән вазифаһынан бушатылды.


text:
2025 йылда Бөтә донъя уйындарын уҙғарыу өсөн беҙҙең бөтәһе лә бар – Рөстәм Хәмитов Фото: Башҡортостан Башлығының матбуғат хеҙмәте
2025 йылда Бөтә донъя уйындарын уҙғарыу өсөн беҙҙең бөтәһе лә бар – Рөстәм Хәмитов
2025 йылда Бөтә донъя уйындарын уҙғарыу өсөн беҙҙең бөтәһе лә бар – Рөстәм Хәмитов Фото: Башҡортостан Башлығының матбуғат хеҙмәте
ӨФӨ, 2017 йыл, 17 ноябрь. /«Башинформ» мәғлүмәт агентлығы/.
Башҡортостан 2025 йылда Бөтә донъя уйындарын уҙғарыуға дәғүә итәсәк. Ошо хаҡта Башҡортостан Башлығы Рәсәй спорт комментаторҙары ассоциацияһы ағзалары менән осрашыуҙа белдерҙе.
Төбәк етәксеһе һүҙҙәренсә, Башҡортостан республикаға ҙур спорт ярыштарын йәлеп итеү буйынса әүҙем эш алып барыуын дауам итә. Мәҫәлән, 2019 йылда Өфө Йәйге халыҡ-ара балалар уйындарын ҡабул итәсәк.
— Беҙ 2021 йылда Бөтә донъя уйындарын уҙғарыуға ғариза тапшырғайныҡ – был олимпия уйындарына инмәгән спорт төрҙәре буйынса үҙе айырым бер «олимпия уйындары». Әммә иң һуңғы тауыш биреү өлөшөндә американдарҙан ҡалыштыҡ – был Ҡырымдың ҡушылыуынан һуң булды, шуға сәйәсәт ҡыҫылды, – тине Рөстәм Хәмитов. – Әммә хәҙер Бөтә донъя уйындарының Халыҡ-ара ассоциацияһы 2025 йылда Бөтә донъя уйындарын Рәсәйҙә уҙғарыу яҡшы булыр ине тигән сигнал ебәрә. Үҙебеҙҙең элекке проектҡа ҡайта башланыҡ, сөнки Бөтә донъя уйындарын уҙғарыу өсөн беҙҙең бөтәһе лә бар.
Бөтә донъя уйындары — Олимпия уйындары программаһына индерелмәгән спорт төрҙәре буйынса халыҡ-ара ярыштар. Улар 1981 йылдан алып Халыҡ-ара олимпия комитеты яҡлауында Бөтә донъя уйындарының Халыҡ-ара ассоциацияһы (IWGA) тарафынан дүрт йыл һайын 11 көн дауамында уҙғарыла. Рәсәй спортсылары был яраштарҙа 1993 йылдан бирле ҡатнаша. Өфө 2021 йылда Бөтә донъя уйындарын уҙғарыуға дәғүә итте, әммә тауыш биреү йомғаҡтары буйынса Американың Бирмингем ҡалаһынан ҡалышты.


text:
Башҡортостан парламентарийҙары рәхмәт хаттары ала
Республика парламенты исеменә Өфөнөң 75-се урта дөйөм белем биреү мәктәбе етәкселегенән рәхмәт хаты килде, тип хәбәр итә Башҡортостан Дәүләт Йыйылышының матбуғат хеҙмәте. Хат республиканың Дәүләт Йыйылышы – Ҡоролтай депутаты, Бюджет, һалымдар, финанстар һәм милек мәсьәләләре буйынса комитет рәйесе Лев Бакусовҡа йүнәлтелгән. Быға депутаттың өлкән класс уҡыусылары өсөн үткәрелгән Рәсәйҙә парламентаризмға 105 йыл тулыуға арналған түңәрәк өҫтәлдә ҡатнашыуы сәбәп булды. Лев Михайлович уҡыусыларҙың Рәсәйҙең бөгөнгө сәйәси системаһына, һайлау хоҡуғына, Рәсәй Федерацияһының конституцион ҡоролошона ҡағылышлы һорауҙарына яуап бирҙе.
Хатта шулай уҡ депутатҡа мәктәп проблемаларын хәл итеүҙә булышлыҡ итеүе өсөн рәхмәт әйтелә. Лев Бакусов ярҙамы менән 1947 йылда төҙөлгән Өфөнөң 75-се мәктәбе энергияны һаҡсыл файҙаланыу буйынса федераль маҡсатлы программаға индерелгән, бюджеттан аҡса бүленгән һәм тәҙрәләргә капиталь ремонт үткәрелгән.


text:
Фото:
Башҡортостанда 72 меңдән ашыу Бөйөк Ватан һуғышы ветераны йәшәй
Фото:
2012 йылдың 1 ғинуарына ҡарата алынған мәғлүмәттәргә ярашлы, республикала 72154 Бөйөк Ватан һуғышы ветераны йәшәй, тип хәбәр иттеләр Башҡортостандың Хеҙмәт һәм халыҡты социаль яҡлау министрлығында. «Ветерандар тураһында»ғы федераль законы менән социаль ярҙам саралары ҡаралған ветерандар ҙа улар иҫәбендә. Былар 2576 һуғыш инвалиды, 4774 Бөйөк Ватан һуғышында ҡатнашыусы, хәрәкәт итеүсе армия составына инмәгән ғәскәрҙә хеҙмәт иткән 1047 хәрби хеҙмәткәр, блокадалағы Ленинградта йәшәгән 223 кеше.
«Һуғыш, хеҙмәт һәм Ҡораллы көстәр ветерандары тураһында»ғы Башҡортостан Республикаһы Законы менән төбәктәге 63534 кешегә социаль ярҙам саралары билдәләнгән. Улар – һуғыш йылдарындағы фиҙаҡәр хеҙмәте өсөн наградланған тыл хеҙмәтсәндәре һәм ветерандары.
Министрлыҡ бөгөн Бөйөк Ватан һуғышы ветерандары алған дәүләт ярҙамы саралары тураһында иҫәп-хисап бирҙе. Был айлыҡ аҡсалата түләүҙәр, торлаҡ бинаға һәм коммуналь түләүҙәргә аҡсалата компенсациялар федераль ярҙам сараларына ҡарай.
«Һуғыш, хеҙмәт һәм Ҡораллы көстәр ветерандары тураһында»ғы БР Законына ярашлы, төбәк категорияһына ҡараған ветерандарға айлыҡ аҡсалата түләүҙәр башҡарылған. Тыл хеҙмәтсәндәре өсөн улар 415,34 һум тәшкил итә. Бынан тыш, торлаҡ бинаға һәм коммуналь хеҙмәттәргә түләүгә айлыҡ аҡсалата компенсациялар ҙа ҡаралған. Был түләүҙәрҙе БР Хеҙмәт һәм халыҡты социаль яҡлау министрлығының территориаль органдары йәшәү урыны буйынса түләй.
«Ветерандар тураһында» федераль законына ярашлы 2011 йылда Бөйөк Ватан һуғышы ветерандарына тораҡ биналарға һәм коммуналь хеҙмәттәргә түләүгә 82,8 млн һумлыҡ социаль ярҙам саралары күрһәтелгән. 2012 йылдың беренсе кварталында бындай түләүҙәр күләме 18,4 млн һумға еткән.
Республика ҡануниәтенә ярашлы, 2011 йылда башҡарылған айлыҡ аҡсалата түләүҙәр һәм торлаҡ бинаға һәм коммуналь хеҙмәттәргә түләүгә компенсацияларҙың дөйөм суммаһы 235,2 млн һумды тәшкил иткән. 2012 йылдың беренсе кварталында — 59,8 млн.


text:
Болгарияның рәсми делегацияһы килде
Бөгөн Өфөгә Болгария Республикаһының рәсми делегацияһы танышыу сәфәре менән килде. Делегация составында — Болгарияның дәүләт власы органдары етәкселәре, ҙур ҡалалары башлыҡтары, ғалимдар һәм йәмәғәтселек вәкилдәре.
Сәфәрҙең төп маҡсаты — "Дөйөм Европа йорто тураһындағы идея контексында Болгария менән Рәсәй араһында төбәк-ара хеҙмәттәшлек" түңәрәк өҫтәлендә ҡатнашыу. Был "Рәсәйҙә Болгария йылы" саралары программаһының бер өлөшө.
Делегация Башҡортостанда өс көн буласаҡ. Бөгөн, 24 сентябрҙә, Бөтә Рәсәй күҙ һәм пластик хирургия үҙәгенә, "Алексеевка" совхозына, Өфө моторҙар эшләү производство берекмәһенә, Авиация технологиялары технопаркына һәм Өфө дәүләт нефть техник университетына барыу планлаштырылған.
25 сентябрҙә төбәк-ара хеҙмәттәшлек мәсьәләләре буйынса түңәрәк өҫтәлдән һуң делегация Стәрлетамаҡҡа юл тотасаҡ. Ҡунаҡтар ҡаланың сәнәғәт предприятиеларында булырға, шулай уҡ Стәрлетамаҡ районының ҙур ауыл хужалығы етештереүсеһе — "Рощинский" совхозы" дәүләт унитар ауыл хужалығы предприятиеһының эше менән танышырға ниәтләй. Кисен Өфөлә болгар делегацияһы Аксаков балында ҡатнашасаҡ.
Шәмбегә республика етәкселеге менән рәсми осрашыу билдәләнгән, унан һуң ҡунаҡтар Нефтекамаға барасаҡ.
Был сәфәр Болгария менән Башҡортостан араһында иҡтисад, фән һәм мәҙәниәт өлкәһендә хеҙмәттәшлекте артабан киңәйтеүгә йүнәлтелгән.


text:
Раил Сарбаев: «Етем балалар айырым контролгә алынырға тейеш»
Етем һәм ата-әсә ҡарауынан мәхрүм ҡалған балалар айырым контролгә алынасаҡ.
15 февралдә үткән кәңәшмәлә Башҡортостан Республикаһы Хөкүмәте Премьер-министры Раил Сарбаев ошо турала айырып телгә алды.
– Бер бала ла өлкәндәр иғтибарынан ситтә ҡалмаҫҡа тейеш, – тине ул. – Шулай ҙа етем һәм ата-әсә ҡарауынан мәхрүм ҡалған балалар айырым контролгә алынырға тейеш.
БР Хөкүмәте Премьер-министры ҡушыуы буйынса балалар тәүлек әйләнәһенә булған белем биреү учреждениеларының эшмәкәрлеген тикшереү буйынса комплекслы комиссия төҙөлгән. Быға бигерәк тә в Ижевскиҙағы (Удмуртия Республикаһы) инцидент сәбәпсе булды, унда мәктәп-интернатта тәрбиәләнеүсе бер нисә бала үҙҙәренең ҡан тамырҙарын киҫергә маташты.
Комиссияның эше суицидтарҙы иҫкәртеүгә йүнәлтелгән һәм ул бөтә балалар йорттарын һәм интернаттарҙы солғап аласаҡ.
Бындай белем биреү учреждениеларында балаларҙың йәшәү шарттарын һәм был өлкәләге закондарҙың үтәлешен тикшереү, балаларҙан анкета тултырттырыу һәм ситтән килгән белгестәр менән әңгәмәләштереү тәрбиләнеүселәрҙең проблемаларын өйрәнергә һәм инциденттарҙы иҫкәртергә булышлыҡ итәсәк.
Комиссия составына БР-ҙа Бала хоҡуҡтары буйынса вәкил Лилиә Ғүмәрова, БР Мәғариф министрлығы һәм Йәштәр сәйәсәте, спорт һәм туризм министрлығы вәкилдәре инде.


text:
Андрей Цибизов бөгөн граждандарҙы ҡабул итә
16 декабрҙә 16 сәғәттә Рәсәй Президентының Башҡортостан Республикаһындағы йәмәғәт ҡабул итеү бүлмәһендә хеҙмәт ҡануниәтен үтәү мәсьәләләре буйынса граждандарҙы ҡабул итеү үткәрелә. Халыҡты Башҡортостан Республикаһында Дәүләт хеҙмәт инспекцияһы етәксеһе вазифаһын башҡарыусы Андрей Цибизов ҡабул итә.
Йәмәғәт ҡабул итеү бүлмәһенең адресы: Өфө ҡалаһы, Цюрупа урамы, 100-сө йорт ("Үҙәк баҙар" транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
2010 йылда Өфөнөң бюджет сығымдары 15,5 миллиард һум тәшкил итте
Уҙған йыл өсөн федераль программалар средстволарын индереп, Өфөнөң бюджет сығымдары 15,5 миллиард һум самаһы тәшкил итте, үҫеш 106,8 процентҡа. Шуның 9,8 миллиард һумын ҡала округы бюджетының үҙ сығымдары тәшкил итте. Был турала ҡала мэрияһында үткән матбуғат конференцияһында БР Финанс министрлығының Өфө территорияһындағы территориаль финанс идаралығы начальнигы Илгиз Насыртдинов хәбәр итте.
Уның һүҙҙәренә ҡарағанда, мәғарифҡа сығымдар 5,5 миллиард һум тәшкил итте, 2009 йылдағынан 15,5 процентҡа артығыраҡ. 2010 йылда һаулыҡ һаҡлауға, физик культураға һәм спортҡа бюджет сығымдары 2,8 миллиард һум тәшкил итте, был былтырғынан 29,3 процентҡа күберәк.
Шулай итеп, бюджеттың ҡала халҡын социаль яҡлауға йүнәлтелгән сығымдарының мөһим статьялары буйынса финанслау күләмен көрсөккә тиклемге 2008 йылдағынан да арттырыуға өлгәшелде, тип билдәләне Илгиз Насыртдинов.
Өфө бюджетының торлаҡ-коммуналь хужалыҡҡа сығымдары дүрт миллиард һум самаһы тәшкил итте, шуның 1,7 миллиард һумы федераль һәм республика программалары буйынса финансланды, был ҡала округына бәйле булмаған факторҙар буйынса 2009 йылғы финанслау кимәленән ун процентҡа кәмерәк.
Хоҡуҡ һаҡлау эшмәкәрлегенә һәм именлеккә 503,7 миллион һум йүнәлтелде — былтырғы йыл менән сағыштырғанда үҫеш ун процент. Был башлыса медицина айнытҡыстарын бөтөрөүгә өҫтәмә сығымдарға бәйле булды.
Мәҙәниәткә 286 миллион һум тотонолдо, үҫеш 7,4 процентҡа. Отчет йылында «милли иҡтисад» бүлеге буйынса бюджет сығымдары бер миллиард һумдан артығыраҡ тәшкил итте, был 2009 йыл кимәленән 11,4 процентҡа кәмерәк.


text:
9 майҙа Өфөнөң йәмәғәт транспорты оҙайтылған график буйынса эшләй
Еңеү көнөндә байрам салютын ҡарарға теләгән Өфө халҡына һәм ҡала ҡунаҡтарына өйгә нисек ҡайтыу тураһында борсолорға кәрәкмәй. 9 майҙа баш ҡаланың йәмәғәт транспорты оҙайтылған график буйынса эшләй. Өфө хакимиәте башлығы урынбаҫары Сынтимер Баязитовтың журналистарға әйтеүенсә, ҙур байрам саралары уҙғарылған урындарҙа пассажирҙар транспорты дежур итәсәк, улар 24.00-гә тиклем тантанала ҡатнашыусыларҙы таратасаҡ.
Шуны ла хәтергә төшөрөргә кәрәктер: 1 майҙан 10-ына тиклем һуғыш ветерандары һәм уларға тиңләштерелгән кешеләр, шулай уҡ уларҙы оҙатып йөрөүселәр трамвай һәм троллейбустарҙа, «Башавтотранс» дәүләт предприятиеһы автобустарында бушлай йөрөй ала.
Байрам салюты йола буйынса Ленин майҙанында 23.00-дә була.


text:
Республика Президенты Дүртөйлө ҡалаһының социаль объекттарын ҡараныФото: Олег Яровиков
Республика Президенты Дүртөйлө ҡалаһының социаль объекттарын ҡараны
Республика Президенты Дүртөйлө ҡалаһының социаль объекттарын ҡараныФото: Олег Яровиков
Башҡортостан Президенты Рөстәм Хәмитов Дүртөйлө ҡалаһының 5-се урта дөйөм белем биреү мәктәбендә булды. Бында спорт йүнәлеше әүҙем үҫтерелә, атап әйткәндә, күп уҡыусылар каратэ буйынса ҙур уңыштарға өлгәшә.
Республика Президенты информатика кабинетында булды. Асыҡланыуынса, бында интернет тиҙлеге үтә түбән. Шул уҡ ваҡытта мәктәпте техник яҡтан йыһазландырыу саралары күрелә. Былтыр, мәҫәлән, учреждение 25 ноутбук һатып алған. Бынан тыш, учреждениела интерактив таҡталар бар, бөтә уҡытыусылар ҙа яңы техника менән эшләргә өйрәнгән.
Уҡыу йортонда шулай уҡ дауалау-сәләмәтләндереү үҙәге эшләй.
Мәктәп бинаһы 1987 йылда төҙөлгән. Шул ваҡыттан алып бында бер тапҡыр ҙа тәҙрәләр алыштырылмаған. Иң мөһиме – ҡыйыҡтан һыу үтә. Уны алыштырыу өсөн 10 миллион һум аҡса кәрәк. Рөстәм Хәмитов был мәсьәләне кисектермәҫтән хәл итеү кәрәклеген билдәләне.
Мәктәп янында спорт майҙаны бар, унда волейбол, баскетбол, футбол майҙансыҡтары урынлашҡан. Объекттарҙың сифатын баһалап, республика Президенты заманса япмалы яҡшы спорт майҙансыҡтарын булдырырға ҡушты.
Шулай уҡ эш сәфәре барышында Рөстәм Хәмитов Дүртөйлө үҙәк район дауаханаһының балалар поликлиникаһында булды. Бында 100 кеше, шул иҫәптән 23 табип эшләй. Невролог, хирург, окулист, психиатр, нарколог, дерматолог, отоларинголог, фтизиатр кабинеттары эшләй. Табиптарҙың уртаса айлыҡ эш хаҡы 37 мең һум тәшкил итә.
Медицина учреждениеһы торлаҡ йорттоң тәүге ике ҡатында урынлашҡан. Айырым бина төҙөү мәсьәләһе әлегә хәл ителмәгән. Поликлиника 13 меңгә яҡын баланы хеҙмәтләндерә, һәр участкала – яҡынса 850-шәр бала. Нормативтарға ярашлы, бының сама пациенттар өсөн 3000 квадрат метр майҙан кәрәк. Поликлиниканың майҙаны иһә 870 квадрат метр тәшкил итә. Ошо арҡала күп ҡыйынлыҡтар килеп тыуа. Бынан тыш, учреждение аҫҡы ҡаттарҙа урынлашҡанға күрә, поликлиниканы йыш ҡына һыу баҫа, ҡорамалдар, документтар эштән сыға.
Яңы бина төҙөү мәсьәләһе хәл ителмәһә лә, уны иғтибарһыҙ ҡалдырырға ярамай. Башҡортостан Президенты был хәлде үҙгәртеү кәрәклеге хаҡында әйтте.


text:
- Подробности
- Просмотров: 796
ЕРЛӘҮ ЙОЛАЛАРЫ, мәйетте һаҡлау, йыйыу, оҙатыу, ерләү һәм иҫкә алыуға бәйле традицион йолалар комплексы. Йәндең үлгәндән һуң да йәшәүе т‑дағы төшөнсәләргә нигеҙләнгән (ҡара: Ата-бабалар культы). Е.й. үтәү мәрхүмдең теге донъяға күсеүен еңеләйтә, тип иҫәпләнгән. Е.й. общинаның мәҙәни һәм көнкүреш традицияларын, әхлаҡи-этик (ҡара: Этика, Әхлаҡ) идеяларын һәм ҡиммәттәрен сағылдыра. Башҡорттар, исламды ҡабул иткәс, Е.й. мосолман ҡанундары б‑са үткәрә башлай, шуның м‑н бергә уларҙа исламға тиклемге дини инаныуҙарға бәйле элементтар һаҡланып ҡалған. Е.й. доғалар уҡыу, мөнәжәттәр, һыҡтау (ҡара: Ғаилә-көнкүреш йола поэзияһы) м‑н бергә барған. Мәрхүмде шул уҡ көндө йәки икенсе көндө төш ваҡытынан да һуңға ҡалмай ерләгәндәр. Ерләгәнгә тиклем мәйет янында кешеләр ултырған, улар Ҡөрьәндән йыназа уҡыған. Мәрхүмде һикегә йәки эскәмйәгә һуҙып, башын Ҡәғбәғә ҡаратып һалғандар, күкрәгенә ҡайсы йәки бысаҡ, ҡайһы саҡта Ҡөрьән ҡуйғандар. Ерләү көнөндә мәйетте йола б‑са йыуғандар (тәһәрәт) һәм һулдан уңға өс ҡат итеп кәфенгә төргәндәр, артабан кәфенде баш осонан, бил һәм тубыҡ тәңгәленән билбау м‑н бәйләп, мәрхүмде ҡабыҡҡа һалғандар. Ҡалған туҡыма киҫәктәренән бетеү теккәндәр. Ирҙәрҙең ерләү кейеменә — сәллә, ҡатын-ҡыҙҙыҡына яулыҡ һәм түшелдерек өҫтәлгән.
Мәйетте йорттан аяғы м‑н алға ҡаратып сығарғандар һәм мәйет ағасына (йыназа ағасы) һалғандар. Уның йәне өсөн 40 көн буйына доға уҡырға тейеш кешегә (йышыраҡ муллаға) гүр саҙаҡаһы (гүр хәйере) итеп һарыҡ йәки кәзә, ҡалғандарға аҡса, яулыҡ һ.б. биргәндәр. Ҡатын-ҡыҙҙарға мәрхүмде зыярат ҡапҡаһына тиклем генә оҙатыу рөхсәт ителгән. Доғаларҙы мәйетте өйҙән сығарыр алдынан, зыяратҡа тиклем 40 аҙым ҡалғас (йыназа намаҙы) һәм ерләү алдынан уҡығандар. Ҡәберҙе ерләгән көндө әҙерләгәндәр, көньяҡ стенаһында бейеклеге һәм киңлеге яҡынса 60—70 см булған ләхет эшләгәндәр, мәйетте шунда салҡан килеш йәки уң ҡабырғаһына йөҙө м‑н Ҡәғбәғә ҡаратып һалғандар, артабан таҡта, кәҫ йәки ҡабыҡ м‑н ҡаплағандар. Мулла беренсе булып бер ус тупраҡ ташлаған; ҡәбер күмелгәндән һуң Ҡөрьәндең 67‑се сүрәһен уҡыған. Ҡәбер тирәләй таш өйгәндәр, бура йәки таш плита ҡуйғандар, плитаға тамға төшөргәндәр йәки мәрхүмдең исемен, тыуған һәм үлгән йылдарын, Ҡөрьәндән хикмәтле һүҙҙәр яҙғандар. Ерләү өсөн ғаилә биләмәләре осраған, унда 2—3 ҡәбер дөйөм ағас бура йәки таш түшәмәһе м‑н уратып алынған. 3‑сө (өсө), 7‑се (етеһе), 40‑сы (ҡырҡы) көнгә һәм бер йылдан һуң (йыллыҡ) иҫкә алыу үткәрелгән; был ғөрөф-ғәҙәтте боҙоу яҡындарына бәләҡаза, ауырыу йәки үлем алып килеүе мөмкин, тип һаналған. Иҫкә алыуға туң майҙа йоҡа йәймә, һөтлө бойҙай бутҡаһы, бишбармаҡ, бәлеш һәм башҡа башҡорт аш-һыуын бешергәндәр. Мәрхүмдәргә бағышланған доғаларҙы кесаҙна йәки йома көндө, һабантуй алдынан һәм мосолман байрамдары ваҡытында уҡығандар.
Ф.Ф.Фәтихова
Тәрж. Д.К.Үзбәков


text:
Төбәктең мәғариф һәм медицина учреждениелары — «Рәсәйҙең иң яҡшы 100 предприятиеһы һәм ойошмаһы» иҫәбендә Фото: Башҡортостан Һаулыҡ һаҡлау министрлығы сайты
Төбәктең мәғариф һәм медицина учреждениелары — «Рәсәйҙең иң яҡшы 100 предприятиеһы һәм ойошмаһы» иҫәбендә
Төбәктең мәғариф һәм медицина учреждениелары — «Рәсәйҙең иң яҡшы 100 предприятиеһы һәм ойошмаһы» иҫәбендә Фото: Башҡортостан Һаулыҡ һаҡлау министрлығы сайты
ӨФӨ, 2016 йыл, 28 сентябрь. /«Башинформ» мәғлүмәт агентлығы, Эльмира Сабирова/.
Өфө ҡалаһының 102-се башҡорт гимназияһы, 45-се урта дөйөм белем биреү мәктәбе, «Альфа» шәхси мәктәбе һәм «Аҡбуҙат» балалар шифаханаһы «Рәсәйҙең иң яҡшы 100 предприятиеһы һәм ойошмаһы» конкурсы еңеүселәре иҫәбенә инде. Еңеүселәрҙе бүләкләү тантанаһы Мәскәүҙә үтте.
«Аҡбуҙат» балалар шифаханаһы психоневрология сирҙәре менән яфаланған балаларҙы дауалауҙың алдынғы методикаһын индергән өсөн билдәләнде, тип аңлатма бирҙеләр республика Һаулыҡ һаҡлау министрлығының матбуғат хеҙмәтендә. Шифахананың баш табибы Гөлшат Имаеваға «Иң яҡшы медицина учреждениеһы» номинацияһында еңеүсе дипломы һәм иҫтәлекле статуэтка тапшырылды.
Ойоштороусылар әйтеүенсә, ил предприятиелары һәм ойошмалары араһында конкурс уларҙың үҫешенә булышлыҡ итеү, эштең сифатын арттырыу, учреждение белгестәренең һәм етәкселәренең квалификацияһын күтәреү маҡсатында ойошторола.


text:
«Башҡортостандың мәҙәни донъяһы» интернет-порталы Башҡортостан Республикаһы Президенты Р.З. Хәмитовтың Бойороғона ярашлы 2011 йылдың 18 июлендә ойошторолдо. Портал эшмәкәрлеген БР Мәҙәниәт министрлығы һәм «Башҡортостан» Дәүләт концерт залы ярҙамында бойомға ашыра. Интернет-порталдың Рәсәй һәм донъя кимәлендә Башҡортостан мәҙәниәте һәм сәнғәте хаҡында йәмғиәт фекерен булдырыу һәм үҫтереүҙә роле ҙур. Порталда баҫылған мәҡәләләр менән Рәсәйҙән тыш, Америка Ҡушма Штаттары, Бөйөк Британия, Германия, Канада, Норвегия, Төркиә, Франция кеүек сит илдәрҙә йәшәгән ҡулланыусылар ҙа даими рәүештә танышып бара.
Портал Бөйөк Британияның “Art Project FORMAT A1” компанияһы, Праганың Рәсәй фән һәм мәҙәниәт үҙәге, Европала урынлашҡан «Свобода - Азатлыҡ» радиоһы, РФ-ның «Культура РФ» мәҙәни мираҫ порталы, РФ Фин-уғыр халыҡтарының мәҙәни үҙәге, Ҡаҙағстан, Төркиә һәм башҡа егермегә яҡын илдәрҙең ижади үҙәктәре менән тығыш бәйләнеш булдырған. Шулай уҡ Портал Башҡортостан Республикаһының Екатеринбург, Мәскәү, Силәбе ҡалаларындағы тулы хоҡуҡлы вәкиллектәре менән дә актив хеҙмәттәшлек итә.
2014 йылда Портал БР Президенты Р.З. Хәмитовтың Мәҙәниәт өлкәһендә бирелгән Грантына лайыҡ булды. Уның ярҙамы менән сайттың дизайны яңыртылды, заманса видео һәм фото аппаратура һатып алынды.
Интернет-порталдың дәүләт телдәре булған рус һәм башҡорт телдәренән тыш, инглиз телендә эшләп килгән версияһы булыуы уның популярлығын бермә-бер арттыра.
Порталдың республиканың төп концерт майҙансығы булған һәм төбәк, Рәсәй, халыҡ-ара кимәлдәге иң әһәмиәтле саралар үткән «Башҡортостан» Дәүләт концерт залында урынлашыуы ла уның сәнғәт донъяһында ҡайнап йәшәүенә булышлыҡ итә.


text:
31 июль
31 июль — григориан стиле буйынса йылдың 212-се (кәбисә йылында 213) көнө. Йыл аҙағына тиклем 153 көн ҡала.
Йөкмәткеһе
- 1 Байрамдар
- 2 Тарихи ваҡиғалар
- 3 Был көндө тыуғандар
- 3.1 Башҡортостан менән бәйле шәхестәр
- 3.2 Дөйөм исемлек
- 4 Был көндө вафат булғандар
- 5 Йыл көндәре
Байрамдар
- Африка — Африка ҡатын-ҡыҙҙары көнө.
- Гавайҙар — Флаг көнө.
- Доминика Республикаһы — Атай көнө.
- Конго Республикаһы — Революция башланған көн.
Тарихи ваҡиғалар[үҙгәртергә | вики-тексты үҙгәртергә]
Был көндө тыуғандар[үҙгәртергә | вики-тексты үҙгәртергә]
Башҡортостан менән бәйле шәхестәр[үҙгәртергә | вики-тексты үҙгәртергә]
0 һәм 5 һанына тамамланған йылдарҙа тыуғандар[үҙгәртергә | вики-тексты үҙгәртергә]
1 һәм 6 һанына тамамланған йылдарҙа тыуғандар[үҙгәртергә | вики-тексты үҙгәртергә]
2 һәм 7 һанына тамамланған йылдарҙа тыуғандар[үҙгәртергә | вики-тексты үҙгәртергә]
- Әхмәтйәнова Хәлиҙә Ғәлиәхмәт ҡыҙы (31.07.1942) — Рәсәйҙең һәм Башҡортостандың атҡаҙанған төҙөүсеһе, «Почёт Билдәһе» ордены кавалеры. Учалы ҡалаһы һәм Учалы районының Почётлы гражданы (1997). Сығышы менән Учалы районының Илсе ауылынан.
- Сәғитов Тәлғәт Ниғмәтулла улы (31.07.1942) — журналист, дәүләт һәм йәмәғәт эшмәкәре, 1986-1987 һәм 1997-2001 йылдарҙа Башҡортостан Республикаһының мәҙәниәт министры, РСФСР-ҙың һәм Башҡорт АССР-ының атҡаҙанған мәҙәниәт хеҙмәткәре. Сығышы менән Ишембай районы Маҡар ауылынан.


text:
Йәйҙең мөғжизәле көндәре
23 октября 2016 йыл | Мәғариф, Хаттар
Йәйге каникулдарым бик тә иҫтәлекле минуттарға, тәьҫораттарға бай булды. Уҡыуҙар тамамланыу менән йәйге көндәрҙең мәшәҡәттәре башланды. Әммә иң яҡшыһы алда булған әле.
Бер көндө мине Әлшәй районындағы "А.П.Чехов” исемендәге лагерь-санаторийға саҡырҙылар. Шатлығымдың сиге булманы. Тиҙ генә әҙерләнеп, юлға сыҡтыҡ.
Бер көндө мине Әлшәй районындағы "А.П.Чехов” исемендәге лагерь-санаторийға саҡырҙылар. Шатлығымдың сиге булманы. Тиҙ генә әҙерләнеп, юлға сыҡтыҡ.
Киносы Талха ағай
23 октября 2016 йыл | Мәҙәниәт һәм әҙәбиәт, Йәмғиәт
Кино – ҙур тәрбиәүи әһәмиәткә эйә булған сәнғәт төрө. Элекке кино геройҙары кеүек булырға, уларҙан үрнәк алырға, улар кеүек йырларға, хатта ҡайһы бер геройҙар кеүек һөйләшергә лә өйрәнә торғайныҡ. Һинд кинолары килһә, урын да етмәй, беҙ, бала-сағалар, сәхнә алдына иҙәнгә ултырып ҡарайбыҙ, йоҡлап киткән саҡтар ҙа күп булды. Оҡшаған киноларҙы икешәр, өсәр көн ҡарайҙар. Киносы Талха ағай ауыл халҡының һорауын һис кире ҡаҡмай.
Ҙур байрамды ҙурлап үткәрҙек
23 октября 2016 йыл | Хаттар, Йәмғиәт
Республика көнө һәр ерҙә бик матур байрам булып уҙа. Бай тыуған еребеҙҙә ошо көндә хеҙмәт кешеләрен, өлгөлө ғаиләләрҙе хөрмәтләп китеү матур йолаға әйләнде.
Бельский ауыл хакимиәтендә лә йыл һайын Республика көнө ҙурлап уҙғарыла. Игенйылға ауыл клубында өс ауыл халҡы әүҙем йыйылды был байрамға. Алдан йәрминкә лә буласағы билдәле булғас, уңған хужалар, хужабикәләр баҡсаларында үҫтергән йәшелсәләр, әҙерләп ҡуйған ҡайнатмалар, салаттар, ҡул эштәре, бешерелгән әйберҙәр күтәреп мәҙәниәт йортона ашыҡты. Ҡайһылары әҙер әйберҙәрҙе һатып алыу теләге менән килде.
Бельский ауыл хакимиәтендә лә йыл һайын Республика көнө ҙурлап уҙғарыла. Игенйылға ауыл клубында өс ауыл халҡы әүҙем йыйылды был байрамға. Алдан йәрминкә лә буласағы билдәле булғас, уңған хужалар, хужабикәләр баҡсаларында үҫтергән йәшелсәләр, әҙерләп ҡуйған ҡайнатмалар, салаттар, ҡул эштәре, бешерелгән әйберҙәр күтәреп мәҙәниәт йортона ашыҡты. Ҡайһылары әҙер әйберҙәрҙе һатып алыу теләге менән килде.
Һәр кем үҙ баһаһын бирә ала
22 октября 2016 йыл | ---
1 октябрҙән республиканың муниципаль район һәм ҡала округтары халҡына "Башҡортостан Республикаһы тауышы” порталында 2016 йыл һөҙөмтәләре буйынса муниципаль район хакимиәттәре, шулай уҡ халыҡҡа хеҙмәт күрһәтеүсе дәүләт һәм муниципаль ойошмаларҙың эш һөҙөмтәләрен баһалау мөмкинлеге бирелде .
“Ҡышҡа әҙерлекле индек”
22 октября 2016 йыл | Ауыл хужалығы
Ленин исемендәге колхоздың Яңғыҙҡайын һөтсөлөк фермаһы мөдире Шамил Шәмсетдинов ҡышҡылыҡҡа әҙерлек торошонан ҡәнәғәт


text:
Бүләк отош тамамланды, гәзиткә яҙылыу дауам итә
30 декабря 2015 йыл | Матбуғат
Йәнә бер төркөм гәзит уҡыусыларыбыҙ "Башҡортостан Республикаһы” нәшриәт йорто ДУП-ының бүләктәренә эйә булды.
Дүшәмбе, 28 декабрҙә, алдан иғлан ителгәнсә, Район үҙәк почта бүлексәһендә йыйылған халыҡ алдында тәүҙә аҙна бүләге эйәләре, һуңынан "Бәхетле авто” бүләктәре хужалары асыҡланды.
"Аҙна һайын бер бүләк” еңеүселәре был юлы бына кемдәр булып сыҡты: Еҙем-Ҡарандан Флүр Рахманғолов (бүләк – салат һауыттары йыйылмаһы), Игенйылғанан Гөлфирә Ғәйнуллина (сәй һауыттары), Родина ауылынан Фәүзиә Ҡотлогилдина (плед). Уларҙы ҡотлайбыҙ һәм бүләк алырға 11 ғинуарҙа 11. 00 сәғәттә редакцияла көтөп ҡалабыҙ.
"Бәхетле авто” сараһы шарттары буйынса, район гәзитенә яҙылыу хаҡында квитанцияһын күрһәткән автоһәүәҫкәрҙәргә махсус наклейка бирелде, һәм улар наклейканы машинаһына йәбештереп, әйтелгән ваҡытҡа үҙәк почта бүлексәһе алдына килергә тейеш ине. Килеүселәр яңынан исемлеккә теркәлде (уйын шарты бу-йынса, бүләк эйәһе сараға килгән кешеләр араһынан асыҡланды). Бына лототрон әйләндерелә һәм берәм-берәм бәхетле һандар тартып сығарыла: Ҡаранйылғанан Ғәлиә Вәлиева, уға автомобилсе өсөн авария йыйылмаһы сыҡты. Артабан компрессорҙар Красноусолдан Земфира Ҡоломбәтова, Ибраһим ауылынан Мәҙинә Садиҡова, Табындан Рәйхана Сергеева һәм Красноусолдан Азамат Абдуллинға насип булды. Бүләкләнеүселәрҙең барыһын да ҡотлайбыҙ.
Ҡалған гәзит уҡыусыларыбыҙ ҙа үҙен отолғанға һанамаҫ: ярты йыл буйы аҙнаһына ике тапҡыр "Табын” үҙе өйөгөҙгә киләсәк, ил-көн, район яңылыҡтарын еткерәсәк, әңгәмәсегеҙ буласаҡ.
Дүшәмбе, 28 декабрҙә, алдан иғлан ителгәнсә, Район үҙәк почта бүлексәһендә йыйылған халыҡ алдында тәүҙә аҙна бүләге эйәләре, һуңынан "Бәхетле авто” бүләктәре хужалары асыҡланды.
"Аҙна һайын бер бүләк” еңеүселәре был юлы бына кемдәр булып сыҡты: Еҙем-Ҡарандан Флүр Рахманғолов (бүләк – салат һауыттары йыйылмаһы), Игенйылғанан Гөлфирә Ғәйнуллина (сәй һауыттары), Родина ауылынан Фәүзиә Ҡотлогилдина (плед). Уларҙы ҡотлайбыҙ һәм бүләк алырға 11 ғинуарҙа 11. 00 сәғәттә редакцияла көтөп ҡалабыҙ.
"Бәхетле авто” сараһы шарттары буйынса, район гәзитенә яҙылыу хаҡында квитанцияһын күрһәткән автоһәүәҫкәрҙәргә махсус наклейка бирелде, һәм улар наклейканы машинаһына йәбештереп, әйтелгән ваҡытҡа үҙәк почта бүлексәһе алдына килергә тейеш ине. Килеүселәр яңынан исемлеккә теркәлде (уйын шарты бу-йынса, бүләк эйәһе сараға килгән кешеләр араһынан асыҡланды). Бына лототрон әйләндерелә һәм берәм-берәм бәхетле һандар тартып сығарыла: Ҡаранйылғанан Ғәлиә Вәлиева, уға автомобилсе өсөн авария йыйылмаһы сыҡты. Артабан компрессорҙар Красноусолдан Земфира Ҡоломбәтова, Ибраһим ауылынан Мәҙинә Садиҡова, Табындан Рәйхана Сергеева һәм Красноусолдан Азамат Абдуллинға насип булды. Бүләкләнеүселәрҙең барыһын да ҡотлайбыҙ.
Ҡалған гәзит уҡыусыларыбыҙ ҙа үҙен отолғанға һанамаҫ: ярты йыл буйы аҙнаһына ике тапҡыр "Табын” үҙе өйөгөҙгә киләсәк, ил-көн, район яңылыҡтарын еткерәсәк, әңгәмәсегеҙ буласаҡ.
Тимәк, бергә булдыҡ, бергә ҡалайыҡ, тибеҙ!


text:
Өфөнән өс егет «Санкт-Петербургтың ҙур призы» халыҡ-ара хоккей турнирында сығыш яһаясаҡ
11-14 апрелдә «Санкт-Петербургтың ҙур призы» халыҡ-ара хоккей турниры үтәсәк. Боҙ майҙандарында Словакия, Финляндия, Чехия, Швециянан 20 йәшкә тиклемге спортсылар, шулай уҡ Рәсәйҙең һәм Санкт-Петербургтың үҙенең йәштәр йыйылма командалары осрашасаҡ.
Рәсәй командаһы составында Өфөнөң «Толпар» хоккей клубынан да уйынсылар бар. Улар – Алексей Василевский, Азат Мәзитов, Булат Хамматов.
Рәсәй командаһы Словакия һәм Финляндия менән төркөмгә эләкте.
Матчтар теҙмәһе:
11 апрель:
Санкт-Петербург – Чехия; Рәсәй – Финляндия.
12 апрель:
Чехия – Швеция; Рәсәй – Словакия.
13 апрель:
Финляндия – Словакия; Швеция – Санкт-Петербург.


text: Бай тарихы, хозур тәбиғәте, бай күңелле халҡы менән дан тота Үрген. Октябрь революцияһына тиклем бында ике мәсет һәм мәҙрәсә эшләп, уларҙа күренекле дин әһелдәре һәм мөғәллимдәр Сәләхетдин Абдуллин менән Әхмәтбаҡый Аҡъюлов хеҙмәт иткән. 1921 йылда асылған башланғыс белем усағы оҙаҡламай ете йыллыҡ, артабан урта мәктәп итеп үҙгәртелгән. 60-сы йылдарға тиклем унда Ейәнсура һәм Күгәрсен райондарының 38 ауылынан балалар белем алған. Мәктәпте тамамлағандар араһында Башҡортостандың халыҡ яҙыусыһы Азат Абдуллин, фән докторҙары, профессорҙар Мөхтәр Әхтәмов, Ибраһим Рәхмәтуллин, Марат Ҡолшәрипов, Хәҙисә Солтанбаева, егерменән ашыу фән кандидаты бар. 1927 йылда ауылда Сәлих волосында беренсе коллектив хужалыҡ ойошторолған. Үткән быуат аҙағына тиклем бындағы “Заветы Ильича” колхозы республикала иң алдынғыларҙан булды, 30-лап кеше СССР-ҙың орден-миҙалдарын, юғары исемдәр алды.


text:
Торлаҡҡа капиталь ремонт үткәреү сифатын төбәк депутаттары билдәләйәсәкФото: Олег Яровиков
Торлаҡҡа капиталь ремонт үткәреү сифатын төбәк депутаттары билдәләйәсәк
Торлаҡҡа капиталь ремонт үткәреү сифатын төбәк депутаттары билдәләйәсәкФото: Олег Яровиков
Өфөлә «Рәсәй Федерацияһының торлаҡ ҡануниәтендә яңылыҡтар. Күп фатирлы йорттарға капиталь ремонт үткәреү буйынса төбәк системаһын булдырыу һәм 2013-2015 йылдарҙа Торлаҡ-коммуналь хужалыҡты реформалаштырыуға булышлыҡ итеү фонды эшмәкәрлеге» бөтә Рәсәй кәңәшмәһе үтә. Сарала Дәүләт Думаһы, Рәсәй төбәктәре депутаттары, власть органдары вәкилдәре, ғалимдар ҡатнаша. Дәүләт Думаһының Торлаҡ сәйәсәте һәм торлаҡ-коммуналь хужалыҡ буйынса комитеты рәйесе Галина Хованская билдәләүенсә, торлаҡҡа капиталь ремонт үткәреү йәһәтенән федераль кимәлдәге закондарға индерелгән үҙгәрештәргә ярашлы, РФ субъекттары өсөн көсөргәнешлек артасаҡ.
— Төп ауырлыҡ төбәктәрҙең закон сығарыу власына төшә, — тип хәбәр итте депутат. – Улар РФ субъекты законын ҡабул итергә тейеш буласаҡ, унда төп моменттар билдәләнгән булырға тейеш. Был мәсьәләлә күп нәмә, атап әйткәндә, закондың ниндәй булыуы, граждандар өсөн ниндәй шарттар булдырылыуы урындағы депутаттарҙан торасаҡ.
Галина Хованская хәбәр итеүенсә, федераль кимәлдә торлаҡҡа капиталь ремонт үткәреүҙе финанс йәһәттән тәьмин итеүҙең ике варианты ҡарала.


text:
Владимир Юрзинов «Салауат Юлаев»тың баш тренеры итеп тәғәйенләндеФото: «Салауат Юлаев» хоккей клубы
Владимир Юрзинов «Салауат Юлаев»тың баш тренеры итеп тәғәйенләнде
Владимир Юрзинов «Салауат Юлаев»тың баш тренеры итеп тәғәйенләндеФото: «Салауат Юлаев» хоккей клубы
Көн элгәре «Салауат Юлаев» хоккей клубы» автономиялы коммерцияға ҡарамаған ойошмаһы идараһының сираттағы ултырышы үтте.
Көн тәртибендә «Салауат Юлаев» хоккей клубының баш тренерын тәғәйенләү мәсьәләһе ҡаралды, тип хәбәр иттеләр клубтың матбуғат хеҙмәтенән. Клуб етәкселеге тәҡдиме буйынса идара был вазифаға йәш Владимир Юрзиновты тәғәйенләне. Бығаса ул команданың баш тренеры вазифаһын ваҡытлыса башҡарҙы.


text:
Стәрлетамаҡта Эшҡыуарлыҡ аҙналығы үтәсәк
Стәрлетамаҡта 20-26 майҙа Эшҡыуарлыҡ аҙналығы үтә. Был көндәрҙә ҡалала семинарҙар, оҫталыҡ дәрестәре үткәреләсәк, презентациялар һәм консультациялар өсөн майҙансыҡтар ойоштороласаҡ. Стәрлетамаҡтың Эшҡыуарҙар ассоциацияһы ағзаларының дөйөм йыйылышында ҡаланың әүҙем эшҡыуарҙарын наградлау планлаштырыла, тип хәбәр иттеләр ҡала хакимиәтенең мәғлүмәт-аналитика бүлегенән.
Яңы эш башлаған эшҡыуарҙар һәм студенттар «Үҙеңде танытыу мөмкинлеге» тип аталған махсус сарала ҡатнашасаҡ.
Эшҡыуарлыҡ аҙналығын махсус күргәҙмә тамамлаясаҡ. Ул 24-26 майҙа ҡаланың Мәҙәниәт һарайында ойошторола. Унда дизайн, шулай уҡ матурлыҡ, мода һәм сәләмтәлек индустрияһы өлкәләрендә яңы тәжрибә индергән бәләкәй һәм урта бизнес вәкилдәре ҡатнашасаҡ.